SNL VIGO - NOVAS\nO prazo de entrega dos poemas rematará o xoves 10 de maio de 2018\nEste certame está organizado pola A.VV. do Calvario de Vigo\nA data de presentación dos traballos remata o 30 de xuño de 2018\nPercorrido literario "Barricadas de sal" de Francisco Castro o 21 de abril\nPechado o prazo de inscrición. Completas todas as prazas\nPrazo de inscrición: a partir do luns 16 e ata completar as prazas\nPercorrido do curso da auga\nEsta actividade está dentro do programa do curso de lingua galega "O Curso da Auga" como remate deste. Con todo, xente interesada pode realizalo con nós malia non teren asistido.\nCómpre levar zapato ben cómodo e apto para terreos enchoupados, xa que imos estar sempre por terreos, predios, leiras... ao carón dun regato e mesmo cruzando este en ocasións.\nPara rematar, visitaremos o muíño da Regueira e veremos como moe o gran para facer fariña.\nPercorrido literario "Entre os dous hai un río" do sábado 7 de abril\nACTIVIDADE REMATADA. COMPLETAS TODAS AS PRAZAS\nPercorrido literario "Sombras no Ensanche" do 24 de marzo\nCurso de escritura creativa para adultos. Obradoiro literario "Aliteraclara"\nPechado prazo de inscrición. Completas todas as prazas\n24 de febreiro: Día de Rosalía de Castro (paseo rosaliano)\nVI Premio Lingua de Namorar\nA Secretaría Xeral de Política Lingüística, en colaboración coa Dirección Xeral de Xuventude, Participación e Voluntariado, convoca a que é a sexta edición do Premio Lingua de Namorar.\nQuen pode concursar?\nO premio está dirixido a mozos e mozas de entre 14 e 35 anos que poden enviar ao certame un máximo de dous textos de amor.\nCada concursante pode enviar un máximo de dous textos (a extensión máxima de cada un non pode superar os 350 caracteres). As mensaxes, que deben estar escritas en lingua galega, poden ser en prosa ou en verso. O prazo para presentarse a este certame está aberto ata o día 29 de xaneiro deste 2018.\nO día 14 de febreiro, coincidindo co Día dos Namorados, realizarase a entrega de premios nun acto público que se celebrará no Museo do Mar de Vigo.\nObradoiro de recursos informáticos para traballar en galego\nPERCORRIDO LITERARIO E TOPONÍMICO POLAS ILLAS CÍES\nObradoiro de escrita creativa para rapazada entre 8 e 12 anos\nPaseo para recollida das herbas de san Xoán\nCharla e elaboración de crema hidratante das herbas de san Xoán\nA Concellaría de Normalización Lingüística (en colaboración coa Casa da Xuventude) organiza unha charla e elaboración de crema hidratante das herbas de san Xoán.\nATENCIÓN: o día: 21 de xuño de 2017 está completo polo que repetimos esta actividade o 28 de xuño de 2017\nLugar: Casa da Xuventude (López Mora, 31). As persoas participantes deben levar un bote pequeniño, caderno e bolígrafo\n19:30-charla sobre as plantas e outros elementos da noite de san Xoán (auga, vexetación, lume...)\n20:30 a 21:30-elaboración de crema hidratante de caléndula e/ou de lavanda e romeu (explicación das fases, métodos, ingredientes...). As persoas participantes levarán unha pequena mostra para as súas casas\n-A inscrición farase enviando un correo electrónico a actividades.snl@vigo.org (co seu nome completo e teléfono). Poñer no asunto do correo: san xoán xuventude\n-Prazo de inscrición: dende o día 14 de xuño -ás 9:00- e ata o 20 de xuño -ás 9:00-\nPaseo polo Vigo da arte "Irmandades da Fala"\nA Concellaría de Normalización Lingüística organiza este paseo polo Vigo da arte e da literatura das Irmandades da Fala\nSábado, 17 de xuño, paseo guiado por Xurxo Martínez González\nPunto de encontro, na fonte da praza que está enfronte de oliveira do paseo de Afonso XII\nDuración do paseo: 1 hora e 45 minutos (levar calzado cómodo)\n-A inscrición farase enviando un correo electrónico a actividades.snl@vigo.org (co seu nome completo e teléfono). Poñer no asunto do correo: paseo irmandades da fala\n-Prazo de inscrición: dende o día 13 de xuño -ás 9:00- e ata o 15 de xuño -ás 14:00-\nActuacións de fin de curso do Centro de Interpretación da Oralidade de Vigo-CIOV\n"Os Maios" celebración da chegada da primavera\nPaseo literario VERNE\nObradoiro de improvisación oral en verso (regueifa) para docentes de Educación Primaria e Secundaria\nEste obradoiro consta da posta en valor e transmisión dunha das pólas da nosa cultura popular galega. Algúns autores pensan que a improvisación oral en verso, como toda arte de improvisar, precisa dunhas habilidades innatas, mais isto non quere dicir que non se poida aprender sen necesidade de ter esas capacidades. Con este obradoiro de 10 horas tentaremos promover a ensinanza desta arte nos docentes da área de lingua galega para, deste xeito, tentar transmitirlla ás nosas próximas xeracións de estudantes de primaria e de secundaria e aproveitala como un axente dinamizador da lingua propia de Galicia e como un recurso motivador, de cohesión grupal e de diversión nas nosas aulas.\nDatas: 24, 25, 27 de abril; 2, 4 de maio de 2017\nLugar: Na Oficina Municipal de Distrito de Casco Vello (rúa da Oliva, 12)\nPara se inscribir deben enviar o seu nome completo, teléfono e centro escolar ao correo electrónico actividades.snl@vigo.org [poñer no asunto: obradoiro regueifa]\nPaseo literario polo Calvario\n"Prende no colo" obradoiro didáctico para pais e nais con crianzas de 0 a 3 anos\nATLÁNTICA. 5.º festival internacional de narración oral\nEnquisa sobre o uso do galego en Vigo\nEnquisa sobre o uso do galego en Vigo.\nDatos para a tese final de Filoloxía Hispánica na Universidade de Colonia de Nadine Ayensa Fernández.\nUn trasno no barrio\nObradoiros "Ríos e bosques que falan"\nPercorrido guiado pola toponimia da parroquia de Sárdoma\nPunto de saída: alameda de Sárdoma (ao carón da igrexa de san Pedro de Sárdoma)\n20.000 leguas nas ondas do mar de Vigo\nPresentación do libro "Toponimia do Val do Fragoso. 4. Freixeiro e Sárdoma"\nTeatro: "ROSALÍAS" Unha vida de luces e sombras\nReparto de libros da Toponimia do Val do Fragoso: 2. Lavadores e 4. Freixeiro e Sárdoma\nDende hoxe calquera persoa que queira ter un exemplar pode recoller, pola mañá, un na oficina de Normalización Lingüística (Casa do Concello, praza do Rei, núm. 1-1.º andar). ampliar »\nPara a tese final de Filoloxía Hispánica na Universidade de Colonia de Nadine Ayensa Fernández.\nBaixo este nome imos presentar mañá, xoves 12 de novembro, un programa de actividades dirixido ao alumnado dos centros de ensino de Vigo. Programa organizado pola Escola de Enxeñería de Telecomunicacións da UVigo, e no que colaboramos a Área de Dinamización Lingüística da UVigo e o Servizo de Normalización Lingüística (SNL) do Concello de Vigo. ampliar »\na)\tDende o 8 de xuño, de luns a venres, de 10:00 a 13:00 no teléfono 986 36 05 75 (Instituto de Estudos Miñoranos)\nc)\tNo “concepto” do depósito debe constar a indicación “Ons” acompañada dos números de viaxeiros que se lle outorgarán na reserva telefónica. Logo deben enviar o comprobante do ingreso ao correo electrónico oficina@minhor.org\nd)\tIMPORTANTE: de non enviar o comprobante antes do día 17 de xuño, será eliminada esa reserva\nContadas do alumnado do CIOV\nPOETRY SLAM VIGO. Edición especial das Letras Galegas\nO Centro de Interpretación da Oralidade de Vigo organiza este Poetry Slam Vigo que terá lugar o domingo, 17 de maio no Chareton Club Cultura (avda. Ramón Nieto, 58) Bases\nCon anterioridade, o sábado 9 de maio terá lugar un Obradoiro de Slam de 11:00 a 14:00 (información)\nContada para público adulto\nObradoiro de iniciación á improvisación teatral "a partir de 6 anos"\nMes das ciencias en galego\nActividades sobre a toponimia de Comesaña\nO SNL organiza un obradoiro (infantil) e unha ruta guiada (calquera persoa) sobre a toponimia de Comesaña. ampliar »\nO 23 de outubro a partir das 20.00 no Centro Cultural de Beade (Estrada Coutada, 42) presentación do libro sobre a toponima de Beade por Lorena Carrasco e Gonzalo Navaza.\nContada colectiva do alumnado do CIOV\nRemata o curso de narración oral do Centro de Interpretación da Oralidade de Vigo. Para celebrar a finalización do curso o alumnado realizará unha contada colectiva.\nO mércores 21 de maio na galería Javier Teniente, na rúa Abeleira Menéndez, 13.\nExhibición de improvisación en verso "Regueifas" do Centro de Interpretación da Oralidade de Vigo\nO domingo 30 de marzo, ás 12:30, terá lugar esta exhibición de improvisación en verso na praza do Berbés, zona 8, que está incluída dentro do programa da Festa da Reconquista\nO día 20 de marzo, ás 22:00, en Detrás do Marco (rúa de Londrés s/n)\nSerán regueifeiro o sábado 15 de marzo\nDandylady con Desassossego, este venres na rúa da Oliva 14 ás 20.30\nPoesía escénica, un recital teatral-musical que nos ofrece Dandylady ampliar »\nRodariRodari, contada para público familiar\nSábado 14 ás 12.00 h no Centro Cívico de Teis ampliar »\n"Contos que non falten" por Celso F. Sanmartín\nVenres, 13 ás 22.00 h. La Pecera, Pizarro, 35 ampliar »\nEste sábado a partir das 13.00 h na LLave de Oro\nMércores 27 de 16.30 ás 20.00 na praza de América\nA posta en valor do idioma galego a través do noso teatro ampliar »\nParticipa!!! Gústame o galego de primeira\nEste sábado a partir das 19.00 h participa no fotocol ampliar »\nCampaña de dinamización do uso galego\nA lingua das bolboretas ampliar »\nUnha lección de cine no auditorio municipal... este mércores "O club da calceta"\nConmemoramos o dereito a gozar da Ciencia e da Arte en galego\nPresentación do centro de interpretación da oralidade de Vigo\nPresentación do CIOV


Una terceira marea negra ameaza as costas de Galicia | Consumer\nUna terceira marea negra ameaza as costas de Galicia\nDetectáronse tres grandes concentracións de fuel preto de onde se afundiu o "Prestige"\nA terceira marea negra se cerne sobre as costas galegas. O vicepresidente do Goberno, Mariano Rajoy, confirmou onte que se detectaron tres grandes concentracións de fuel, nunha superficie conxunta de 411 quilómetros cadrados, aproximadamente, nas proximidades do lugar onde se afundiu o “Prestige”. As manchas empezarán hoxe a achegarse á Comunidade, impulsadas por un vento frouxo do sueste que, tras catro días de tregua, parece aliarse co carburante paira multiplicar a devastación polo litoral, segundo a previsión meteorolóxica.\nOnte ademais produciuse a confirmación de que a popa do “Prestige” tamén presenta dúas gretas -menores que as da proa, porque esa sección do barco atópase moito menos deteriorada- , polas que salgue a súa carga ao mar.\nInformes do “Nautile”\nMariano Rajoy explicou en Santiago que polo momento, e ata que non cheguen os informes do batiscafo “Nautile”, non se pode coñecer nin a contía nin o estado de solidificación das verteduras desde o petroleiro, afundido a uns 3.800 metros de profundidade e a 260 quilómetros da costa, pero confirmou que puido avistar onte desde o avión co que sobrevoou a zona afectada dúas grandes manchas irisadas, duns 172 e 84 quilómetros cadrados, respectivamente e outra máis densa, de 155 quilómetros cadrados, a uns 36 quilómetros do lugar do afundimento. Os dous barcos de loita contra a contaminación enviados á zona teñen grandes dificultades paira succionar o fuel pola súa escasa consistencia.\nUna concentración de máis de 25 placas de cru, de diferentes tamaño e extensión situábase onte a 85 quilómetros ao suroeste da illa de Ons, mentres outras dúas manchas de catrocentos metros cadrados afastáronse algo do litoral do as Cíes, as máis emblemáticas das Illas Atlánticas, un parque nacional cuxo perímetro costeiro foi completamente asfaltado por unha masa densa e viscosa, de cheiro penetrante e intenso, que se pegou aos seus areais e cantiis.\nUn equipo de mergulladores especializados inspeccionará a partir do próximo mércores a contorna dos arquipélagos paira determinar o impacto causado polo combustible nos fondos mariños, onde proliferaban especies tan sensibles como a coral branco ou a alga parda, xunto a algúns dos máis ricos bancos marisqueiros da rexión. A propietaria do restaurante de Ons, a única das illas que ten poboación permanente, mostraba onte abatida a devastación provocada pola masa de fuel nos roquedales onde se criaban polbos, centollas e nécoras. É tamén un desastre paira as aves, que podería provocar a extinción do arao común de España. Até o momento recolléronse e foron tratados máis de mil exemplares de diferentes especies, aínda que os ornitólogos estiman que puideron perecer máis de 15.000 polas verteduras.\nHaberá que esperar por outra banda aos resultados da investigación dun equipo de submarinistas, que permitirá aclarar a veracidade dos comentarios científicos sobre a posibilidade de que o fuel se deposite no fondo, multiplicando así as consecuencias da vertedura sobre o ecosistema e os recursos pesqueiros.\nDoutra banda, hoxe comeza a entrega das axudas aprobadas pola Xunta e o Goberno, 40 euros ao día paira mariñeiros e pescadores e una cantidade variable paira armadores en función da tonelaxe das súas embarcacións.\n20 anos en recuperarse\nO profesor do departamento de Bioloxía Animal da Universidade de Barcelona, Alex Aguilar, explicou onte que as costas galegas tardarán un mínimo de 15 a 20 anos en rexenerarse totalmente, e iso a pesar de que a recuperación será máis rápida que a do litoral de Alaska tras o accidente do “Exxon Valdez”, porque nas augas máis tépedas acelérase a descomposición do cru.\nAguilar, que foi galardoado en 2001 co Premio Internacional de Bioloxía Animal da Universidade de Barcelona, eloxiou a disposición de voluntarios e mariñeiros paira loitar contra o cru, pero precisou que o método realmente efectivo son as mangueiras aspiradoras. Neste sentido, lamentou que non se mobilizaron paira a operación de limpeza a barcos de servizos que se utilizan paira extinción de incendios ou como apoio das plataformas petrolíferas. “Estes barcos -indicou -teñen equipamentos que poden ser moito máis útiles que as barcas de pesca”.


Francisco marchou con vinte anos a Francia pese á oposición da súa familia, xa que aquí non había traballo nin vía futuro. A través de Emigración conseguiu un contrato nunha fábrica de fundición. Marchou en 1963, e aos dezasete meses tivo que regresar para facer o servizo militar, mais en canto acabou volveu para París.\nAlí traballou na hostalaría, nun restaurante onde coñeceu moita xente famosa. Nun principio comezou cun contrato para lavar a louza e, a base de ir aprendendo o idioma, conseguiu que o ascendesen a camareiro. Tamén traballaba limpando cristais e como chofer.\nEn Francia vivía nunha habitación dun hostal, e a xuventude reuníase na sala Bataclan para se divertir. Foi alí onde coñeceu a súa futura muller, e xuntos decidiron volver para Ourense, onde el puido abrir un bar na Praza Maior e a súa muller unha mercería.\nCarné co seu grupo sanguíneo\nNas fontes do Trocadero\nNa súa moto, que comprou para se desprazar por París\nNo seu traballo


A análise semanal de Yago Iglesias: Celta B - Riazor.org\nEstás en: Inicio»Análisis»A análise de Yago Iglesias: Celta B\nA análise de Yago Iglesias: Celta B\nPor Yago Iglesias el 27 agosto, 2021 Análisis\nCo comezo da nova temporada, estreamos sección: A análise de Yago Iglesias. A partir de agora, cada semana, contaremos coa súa firma na previa dos partidos. O extécnico da SD Compostela será o encargado de analizar ao rivais do Deportivo para riazor.org. Nesta primeira entrega é o turno do Celta B de Onésimo. O filial celeste visita este domingo Riazor (21h30).\nPrimeiro partido da ‘nova era Primeira Federación’, todo o mundo coas expectativas de saber cal vai ser o ritmo e o nivel verdadeiro desta liga. Xa só vendo a confección de plantillas, o nome dos clubes e todo o que rodea a esta categoría, todos temos claro que vai ser de primeiro nivel.\nO Celta B chega con moitísimos cambios con respecto á plantilla que conseguiu o ascenso a temporada pasada. Iso si, ten a continuidade no banco de Onésimo, e isto vaille dar unha idea moi recoñecible en canto ao modelo de xogo. A día de hoxe, aínda está incorporando xogadores. Ata a data son xa 15 caras novas na plantilla, o cal fai que cheguen a este primeiro partido con menos rodaxe que o propio Deportivo ou que outros clubes.\nAdemais, tivo a moitos xogadores adestrando con Coudet no primeiro equipo durante a pretemporada. E isto tamén condicionou que xogara poucos amigables. Veñenme á cabeza os que disputou contra Arenteiro (derrota 3-0), Coruxo (vitoria 2-1) e Leixões sub-23 (2-2). Pouco máis puideron xogar. Entón hai certas dúbidas en canto ao acoplamento dos novos xogadores de cara a este primeiro partido.\nInstantánea del Celta B vs Dépor 2020/21. Foto: Fernando Fernández\nSobre a idea de xogo, como dicía, hai continuidade de Onésimo, que o ano pasado sacou un rendemento exquisito dos xogadores. Gústalle o xogo vertical, os seus equipos son moi de roubar e contraatacar, o cal, tendo en conta a idea de xogo do Deportivo, pode ser beneficiosa. Dispón un esquema de xogo basado no 4-4-2, gústalle xogar con dous puntas. Agora mesmo hai certas dúbidas de quenes van ser eses dous futbolistas, pero verémolo o domingo. É difícil anticipar cando a día de hoxe só está Lauti como punta -e Fabricio do Rosario, incorporado esta mesma semana-.\nAs liñas xerais do partido, tendo en conta a contextualización do partido e a idea de Onésimo van ir precisamente por aí. Veremos un Celta B que se fará moi forte defensivamente e que a partir de aí intentará aproveitar os espazos que lle poida deixar o Deportivo para contraatacar; con xogadores xóvenes, de calidade e que no momento que teñen que dispoñer de balón tampouco van renunciar a facelo.\nJordan Holsgrove en Riazor. Foto: Fernando Fernández\nPara min, vai ser fundamental a parella de centrais. Tendo en conta que Carlos Domínguez irá co primeiro equipo, os elixidos seguramente sexan Javi Castro (cedido do Alcorcón) e Álex Martín (ex Cádiz), este último con algúns minutos xa en Primeira División. Son futbolistas de altísima calidade, de bo trato de balón, expeditivos, rápidos… Malia á súa xuventude, seguro que lle van dar moita experiencia á faceta defensiva do equipo. Ademais deles, destaco a:\nThomas Carrique, lateral dereito que ven do Calahorra. Un xogador con moitísimo percorrido e que está chamado a ser o que supla a baixa de Sergio Carreira.\nJordan Holsgrove, que continúa do ano pasado e para min é clave na faceta de iniciación e creación do equipo celeste; xogador a controlar.\nÀlex Carbonell e Carlos Beitia, que veñen a darlle ese plus ao centro do campo do Celta B.\nE por último, os dous extremos, a continuidade de Alfon e Javi Gómez, que volve do Burgos. Son dous auténticos puñais polas bandas.\nA partir de aí, pendentes de saber cal vai ser a parella de dianteiros, tendo en conta que é o esquema que lle gusta a Onésimo (4-4-2). Pero basicamente, a idea principal é esa.\nCreo que os puntos clave do partido van estar en contrarrestar a estes xogadores, sobre todo na faceta ofensiva. E en aproveitar e sacar partida desta pretemporada atípica que puido ter o conxunto celeste, con todas estas incorporacións que aínda se están dando ao longo da semana. Se cabe, todos os equipos están aínda sen acoplar, pero eles seguramente tarden un pouco máis. A partir de aí, hai que estar moi, moi finos en intentar contrarrestar as transicións rápidas que pode facer o Celta B.\nPrevious ArticleEl Deportivo revela la segunda camiseta de la temporada 21/22\nNext Article Celso Borges se marcha con Costa Rica pendiente del ERE del Deportivo


Blog de Celso Delgado: O paro rexistrado medra no mes de outubro\nO paro rexistrado medra no mes de outubro\nEspaña: O paro rexistrado no Servizo Público de Emprego Estatal ( SEPE) subiu en 49.558 persoas (1,31%) no mes de outubro en relación co mes anterior.\nEn termos desestacionalizados, o paro rexistrado baixa en 46.014 persoas. O paro rexistrado incrementouse todos os meses de outubro desde hai 25 anos. De feito, a subida deste mes en 2020 é a segunda menor nos últimos 13 anos. Por exemplo, en outubro de 2019, o desemprego subiu en 97.948 persoas O total de desempregados e desempregadas é de 3.826.043.\nPor sectores económicos, o paro rexistrado redúcese na Construción en 365 persoas (-0,12%). Aumenta en Servizos en 30.624 persoas (1,15%), en Agricultura increméntase en 10.234 persoas (5,75%) e na industria rexístranse 786 persoas máis, un 0,26%.\nNo colectivo Sen Emprego Anterior increméntase en 8.279 persoas (2,45%).\nO desemprego masculino sitúase en 1.622.758 ao subir en 28.067 (1,76%) e o feminino en 2.203.285, tras incrementarse en 21.491 (0,99%) en relación ao mes de setembro. Mantense, por tanto, unha preocupante brecha de xénero.\nO desemprego dos mozos menores de 25 anos increméntase en outubro en 16.161 persoas (4,67%) respecto ao mes anterior.\nO paro rexistrado baixa en 3 comunidades autónomas: País Vasco (-6.287), Comunidade Valenciana (-3.833) e Murcia (-511) Sobe nas catorce comunidades autónomas restantes con Andalucía (9.506), Canarias (8.207) e Cataluña (6.358) á cabeza en termos absolutos\nO paro rexistrado de Galicia medrou en outubro en 4.733 persoas con respecto a setembro, un 2,68 %. É habitual que en Galicia o paro creza no mes de outubro, polo que continúa a tendencia rexistrada desde 1996 (serie histórica de datos).\nPese á pandemia, o paro crece case dous puntos menos que en outubro de 2019 e o aumento é moi inferior á media de subida dos últimos 12 anos (2008-2019).\nO número de parados queda en 181.307.\nPor sectores, 6.672 son da agricultura, 19.048 da industria, 13.457 da construción, 125.889 dos servizos e 16.241 do colectivo sen emprego anterior.\nA nivel interanual, isto é, con respecto aoutubro do ano pasado, 17.000 persoas incrementaron en Galicia as listas do paro, o que supón unha crecemento do desemprego do 10,35 %.\nGalicia é a terceira comunidade na que menos aumenta o paro en termos relativos.\nSobe nas catro provincias, nas sete cidades, en ambos os dous sexos e en todos os grupos de idade e sectores.\nMedra o paro rexistrado en outubro en relación co mes anterior en 769 persoas, un 3,85 %.\nA nivel interanual, isto é, con respecto a outubro do ano pasado, 1.738 persoas entraron en Ourense nas listas do paro, o que supón un aumento do desemprego do 9,28 %.\nO número de parados queda en 20.468 deles 8.740 son homes e 11.728 mulleres, 19.193 son maiores de 25 anos e 1.275 menores.\nPor sectores, 1.128 son da agricultura, 2.223 da industria, 1.479 da construción, 13.517 nos servizos e 2.121 do colectivo sen emprego anterior.\nPublicado por Celso Delgado a las miércoles, noviembre 04, 2020


"El centro es el sitio ideal en política": POR CORTESÍA DEL BNG, ANTÓN LOSADA\nPublicado por Jorge Cubela en 09:09\nTanta preocupación mostrada polos resultados do BNG vai acabar por facerme pensar que estás interesado e afiliarte.\nA marxe diso, cando se cita a alguén non chega con dar unha vaga descrición do tipo "que non é sospeitoso de non seren do BNG e tampouco de non dicir o que pensa".\nPrecisamente, o Antón está a dicir o que pensa porque iso é o bo do BNG. Como che teño comentado varias veces, non se pode, coma ti fas, analizar o BNG coma un partido ao uso. O BNG non é tal, o BNG é unha fronte na que hai diversos partidos que, se ben todos teñen o denominador común de seren nacionalistas, teñen ideoloxías distintas.\nSe o Antón di o que di, faino dende o seu punto de vista particular, que pode coincidir co teu, pero que non é o único. En todo caso, ata resulta triste que uses a Losada para xustificar o teu razoamento sobre o resultado do BNG que tanto semella preocuparte (afilíate, home!! :P)\nSe analizamos a traxectoria de Losada, vemos que foi do PSOE, foi asesor de López Veiga cando estivo a fronte da Consellería de pesca... e comeza a militar no BNG coincidindo co ascenso de Quintana.\nBen, no pasado Cónclave (tal vez tivera sido mellor empregar a expresión que eles empregan, non cres? Asemblea Nacional, no canto de "cónclave", máis que nada porque etimolóxicamente o que esa verba significa é "o que se pecha con chave", e non parece que se pechase moito se ti demostras saber tanto das entrañas do Bloque), o Quintanismo na forma da corrente +BNG veu de non gañar ("perder" estaría mal empregado; é un pequeno matiz, o BNG é unha fronte e nesa asemblea elixiuse unha opción entre as varias que se presentaban), e artigos como o de Losada expresan o sentir de xente que non quedou satisfeita cos resultados desa asemblea.\nPor outra banda, e xa para rematar, simplemente para que te fagas unha idea, a próxima vez que te coles polo buraco da chave en pleno cónclave nacionalista, mira de ver qué porcentaxe de militancia representa a UPG. Dígocho porque ao mellor pensas que a UPG se dedicou a captar xente, comerlles o coco, facer amaños como aqueles que fixera Feijóo no seu día (lémbraste da puñalada trapeira que Baltar lle dera a Cuíña? e aínda tiña a cara de dicir hai que apostar polo cabalo gañador)... se a opción na que estaba inserida a UPG, a Alternativa pola Unidade (que queres que che diga... a min paréceme un nome bastante integrador), xunto a militancia independente (o que quere dicir que militan na organización que é o BNG, mais non nalgún dos partidos que constitúen a organización, fano a título individual), está onde está, iso é porque a militancia lles votou. Foi un proceso democrático no que o pobo, neste caso os militantes, decidiron o camiño a seguir.\nnon sei se a ti gustaríache ou non que eu trocase de partido, pero penso que de momento o centrodereita é a miña ideoloxía, e o PP o meu partido :P pero agradézoche a suxerencia, fóra do PP tamén hai máis vida, pero como ben dixeches algunha vez, un é de onde pace.\nEu, precisamente, tratei moitas veces das diferentes perspectivas que "conviven" no BNG, non hai que ir a moitos dos meus post para velo.\nO caso é que Antón Losada, días despois de facer eu a miña análise, chegamos a conclusións moi parecidas sen coñecérmonos de nada, polo que será particular, pero vexo que moi compartida por xente de fóra e de dentro do BNG.\nNon vou a comentar os vaivenes´partidistas duns e doutros, porque ao igual que a xente se afilia ao BNG provindo doutros sitios, tamén os hai no PP e teñen a mesma lexitimidade para falar do PP que Antón Losada do BNG, quen ademais é polítologo e, polo tanto, presupóñolle maior doctrina ca un xurista ou un docto historiador coma ti.\nSe tamén tiveramos que ir ó diccionario por todas as palabras que empregamos sen darlles unha apreciación exacta, non darían os diccionarias do Xerais... ben creo que se entendeu de a qué me refería con Cónclave, home...\nÓ tema, o que eu digo é que a UPG non terá o 50% dos militantes do BNG como ti dis, pero xa ves que son eles os que dirixen, mandan, etc...\nO caso é que o BNG xa cosechou uns malos resultados nas Autonómicas e uns pésimos nas Europeas...\nCreo que volverei con esta tema despois das municipais... ou cres que non?\nÓ final, onde pón "tema" fáltame un "i" despois do "e".\nEse ofrecimiento Jorge es lo que les queda a alguna gente que te criticó en el artículo de 26 comentarios, al tener que leer que una persona de la proyección de Antón Losada ha escrito lo mismo que tú.\nEnhorabuena por tu análisis, pero, eso sí, ni se te ocurra dejar el PP, muchos te leemos, te seguimos, y te apoyamos... desde la sombra pero te apoyamos... tu y yo ya nos vamos entendiendo...\nSeñor "Raúl" (o entrecomiñado da súa, digamos, sinatura que quere dicir? que actúa baixo pseudónimo?), vai ter que explicar o seu comentario.\nA que ofrecemento se refire? Lendo o seu parágrafo semella que se refire a algo que dixen eu, mais non acho que pode ser.\nAínda que podería ser polo que comentei do cambio de militancia, aínda que se analiza vostede as miñas palabras, verá que non hai ofrecemento ningún.\nGustaríame que me relatase a proxección de Antón Losada. Dígoo porque semella ser vostede, se non militante, simpatizante do PP, e creo lembrar que durante o bipartito militantes e simpatizantes do PP non simpatizaban nada, nadiña, con Antón Losada. Máis ben ao contrario, empregando verbas non moi moderadas. Non vos lembrades de Rueda esixindo o cese de Losada?\nO que pasa é que é unha práctica común na dereita española esa dobre vara de medir segundo o momento. Beiras pasou de ser o "tolo do zapato" a ser practicamente un santo do nacionalismo, toda vez, claro, que se viu afastado do liderado político; o Garzón era un santo cando destapaba o do GAL, pero agora co Gürtel é un inquisidor; e o Losada pasa de ser algo así como un can de garda de Quintana a ser alguén con moita proxección...\nPor outra banda, o seu último parágrafo resulta algo sectario, non cre?\n"eso sí, ni se te ocurra dejar el PP, muchos te leemos"\nOu sexa, que se deixa o PP xa non o van ler. Que pouca amplitude de miras, a verdade.\nPor outra banda, Jorge, o feito de ser politólogo non che confire maior ou menor doutrina, tal vez che dea a posibilidade de que te contraten como analista político nalgún xornal, pero máis nada. Ademais, Losada, aínda que profesor de Ciencia Política, é Licenciado en Dereito, o que creo vas ser ti (e grazas polo de docto, pero nin moito menos...).\nE sobre o que dis da valoración moi compartida, de momento, esa valoración, só lla escoitei, lin mellor dito, a dúas persoas, ti e Losada. Seguramente ti o teñas comentado con máis colegas (colegas tanto no sentido profesional como social), e terás comprobado a extensión de tal opinión, pero polo que a min respecta, dous non é mostra suficiente para tirar unha estatística.\nSobre o do "cónclave", se o dicía é porque, moitas veces, na escrita a ironía e o dobre sentido non se perciben; por iso o creador inventou as "". Non se trataba da solicitude dun exceso de literalidade.\nE sobre o mandato da UPG, vaia, pois dende fóra eu non vexo tanto poder nas súas mans. Sobre todo tendo en conta que o portavoz nacional é un militante independente...\nE sobre as municipais, non me gusta fabular sobre posibles futuros. Polo momento queda ano e pico de xestión do PP na Xunta, e o comezo non semella presentar un moi bo agoiro... temas como o da lingua ou a persistencia do despilfarro (á fin eses superdelegados non rebaixaron os gastos, máis ben ao contrario), ademais dos que vaian xurdindo, poderían levar a unha reacción tanto dos votantes como dos abstencionistas. Un ano é moito tempo, moitas cousas poden cambiar.\nPero, como dixen, non me gustan as fábulas futuribles.\nYo diré lo que quiera que para eso somos libres.\nLo dice mucha más gente.\nAunque Galeuscat sea la misma mierda, por lo menos el PNV y CIU no tienen jóvenes fundamentalistas que emplean la violencia como ERC...\nRaúl, ya me dirás quien eres, pero gracias por ponerte un nombre para hacer un seguimiento de tus comentarios.\nYo creo que no hubo ofeecimiento, si hubieras leído alguna vez los comentarios de Tevye podrías ver que reconoce abiertamente que soy del PP, por lo que traspasar la frontera ideológica... sería jodida o no?


O Concello recibe aos alumnos coas cualificacións máis altas das pasadas probas Abau | Xornal Galicia Norte\nA alcaldesa Inés Rey animounos a seguir formándose no que lles gusta e no que crean para verter todo ese talento nun futuro na cidade\nO Concello recibiu esta mañá aos alumnos que obtiveron unha maior cualificación nas probas Abau de 2019, que foron recibidos pola alcaldesa Inés Rey e polo concelleiro de Educación, Jesús Celemín. O acto celebrouse no salón de plenos onde foron agasallados cunha bandexa coa Torre de Hércules gravada.\nRey valorou o esforzo de todos eles e das súas familias “porque non está de máis que alguén o felicite” e dixo estar orgullosa en nome da Corporación municipal do exemplo que dan.\nA alcaldesa convidounos a que elixiran un camiño que os motive e “no que vos sintades cómodos” cunha formación sen présas xa sexa na Coruña ou fóra da cidade, pero que, en todo caso, disfrutasen da etapa adulta que comezan.\njulio 9, 2019\tpor xornal norte\tComments are off 173 visitasen A Coruña, Concellos\nSiguiente: A Xunta só actuará na mellora da AC-862 entre a saída do Outeiro e a entrada en Riboira\nAnterior: Corenta nenos e nenas participan nas actividades da Ludoteca de Verán do Concello de Lousame\nnoviembre 8, 2018\tComments are off 340 visitas\njunio 5, 2020\tComments are off 54 visitas\nO alcalde de Santiago, Xosé Sánchez Bugallo, e a concelleira de Persoal, Contratación e Modernización ...


OURENSE DIXITAL .com __Ourense lembrará á Xeración Nós na celebración da segunda romaría A Bela Auria\nA segunda romaría A Bela Auria adícase este ano a Xeración Nós. Nesta ocasión, de xeito coordinado co Comité Pro-Centenario Nós, quérese facer unha dobre homenaxe que se ten concretado nunha semana de intensa actividade cultural na cidade. Tamén se presentou a III edición do roteiro Imos de Fotos!, adicado aos artistas máis xóvenes, mentras que o Outono Fotográfico recibiu este xoves unha nova exposición que é unha nova perspectiva sobre a vida nas cárceres galegos, Prisión sen presos, presos sen prisións\n28 de OUTUBRO de 2011: OURENSE DIXITAL\nOurense repetirá a festa de recreación histórica A Bela Auria, romaría coa que a cidade retorna aos anos 20, ao tempo dos cafés cantante, o cine mudo e os xogos populares, e que foi presentada este xoves.\nO programa desta edición inclúe café cantante no Liceo, romaría dos nenos e sesión vermú animada pola Banda Municipal de Música.\nA Bela Auria xurde do compromiso e do traballo de diferentes organizacións da cidade. Nesta edición a Concellaría de Cultura e a Asociación Cultural A Bela Auria teñen traballado de xeito coordinado co Comité Pro-Centenario Nós para facer posible esta dobre homenaxe, que se ten concretado nunha semana de intensa actividade cultural na cidade.\nEntre outras iniciativas, e de xeito previo as celebracións da fin de semana, cómpre destacar o ciclo de conferencias coordinado pola Asociación de Licenciados e Estudiantes de Historia de Ourense (ALEHOU) no que se abondou, entre outros, na figura de artistas como Xulio Prieto Nespereira.\nDurante a presentación celebrada esta xoves contouse coa presenza de representantes das distintas institucións implicadas e mesmo puideron verse xa algúns traxes de época. A tenente de alcalde, Isabel Pérez destacou a “acertada elección” de facer coincidir festa e a efeméride o día 30 “como posta en valor da unha das épocas máis celebradas da historia da cidade, na que Ourense converteuse verdadeiramente nesa Atenas de Galiza”.\nDez propostas fotográficas para dez locais de ocio da cidade durante todo o mes de novembro. A Concellaría de Xuventude vén de presentar a que é xa a terceira edición do roteiro Imos de Fotos!, unha iniciativa marcada pola mocidade dos artistas que a protagonizan, dez novos valores da fotografía en Ourense, que exporán o seu traballo en bares, pubs e cafeterías da cidade.\nUnha actividade coa que a Concellería de Xuventude se suma ao Outono Fotográfico “dando unha oportunidade a estes mozos e mozas para participar nun evento de proxección e de sobra consolidado; o que supón un enriquecemento non só profesional senón tamén persoal”, tal e como apuntaba esta mañá a edil de Xuventude, Marta Arribas, durante a presentación do certame.\nA terceira edición do Imos de Fotos!, que como en anos anteriores, conta cun catálogo propio, foi presentada este xoves e vai configurándose no tempo como unha marca propia e delimitada dentro das propostas do Outono Fotográfico, “un ámbito de creación e participación ao redor do universo único da imaxe que este ano, máis que nunca, racha tendencias e aposta pola diversidade”, sinalou Arribas.\nA dimensión máis comprometida e humana da fotografía galega faise un oco no Outono Fotográfico coa exposición Prisión sen presos, presos sen prisión que este xoves se presentou nas dependencias do Museo Municipal.\nA mostra, calificada pola tenente de alcalde, Isabel Pérez, de “moi impactante”, por facer chegar ao gran público “a realidade duns espazos tradicionalmente pechados, de díficil acceso e dos que non sempre somos conscientes”, é obra dos fotógrafos Nacho Romero e Ángel Cordero.\nTrátase dun un retrato dos últimos días e os derradeiros moradores da Prisión Provincial da Coruña que se poderá visitar até 13 de decembro.\nPlantexada como un dobre reflexión sobre a pegada que as persoas deixan no espazo e viceversa, Presos sen prisión, prisión sen presos está formada por 38 fotografías de grande formato. As instantáneas retratan aos seus oitos protagonistas; a propia Prisión Provincial da Coruña, que cesou a súa actividade a finais do ano 2009, e sete dos seus últimos reclusos, seis homes e unha muller.\nPrisión sen presos, presos sen prisión é unha das novas propostas incluídas no catálogo do Outono Fotográfico 2001, e ocupa a segunda pranta do Museo Municipal. Pode visitarse até o vindeiro 13 de decembro.


Ramón Nicolás: «O boom de Celso Emilo Ferreiro como poeta produciuse en Venezuela». Entrevista sobre «Onde o mundo se chama Celso Emilio Ferreiro»\nPublicado o 28 Setembro, 2012 nas categorías Audios, Biografía, Crónica, Entrevistas\nO Diario Cultural da Radio Galega realizou unha entrevista a Ramón Nicolás polo seu libro Onde o mundo se chama Celso Emilio Ferreiro. Ramón Nicolás declara na entrevista que coñecer a Celso Emilio Ferreiro, unha das grandes figuras da literatura galega do século XX, «é unha necesidade».\n«Gaia é unha ponte entre distintos mundos» asegura María Reimóndez referíndose á protagonista de «En vías de extinción». Entrevista no Diario Cultural\nPublicado o 13 Xullo, 2012 nas categorías Audios, Entrevistas, Narrativa, Radio\nO Diario Cultural da Radio Galega realizou unha entrevista a María Reimóndez, sobre En vías de extinción. María Reimóndez fala de biodiversidade e diferencia para se referir á súa última novela, protagonizada por Gaia, unha persoa rebelde que non acepta a uniformidade. A entrevista pode escoitarse aquí en mp3.\nEspir o discurso da guerra: «O silencio», de Mario Regueira. Entrevista no Diario Cultural da Radio Galega\nPublicado o 18 Xuño, 2012 nas categorías Audios, Entrevistas, Poesía, Radio\nO Diario Cultural da Radio Galega emitiu unha entrevisa con Mario Regueira, sobre o seu último libro de poemas, O silencio. O poemario centra o seu discurso na guerra e na violencia, tratando de espir a súa mensaxe reiterativa, e emana dun discurso ético no que poesía e conflito se dan a man. Escoitar a entrevista con Mario Regueira en mp3.\n«Iria», de Anxo Angueira: a remontada do barco. Entrevista no Diario Cultural\nPublicado o 14 Maio, 2012 nas categorías Entrevistas, Narrativa\nO Diario Cultural da Radio Galega emitiu unha entrevisa con Anxo Angueira sobre Iria, a súa nova novela. Na entrevista, Angueira asegura que quixo facer unha novela onde estivese presente «a épica da navegación á vela, que temos esquecida».\n«Impresióname a barafunda á que estamos sometidos e a escrita é un intento impotente de abordala». Entrevista con Daniel Salgado no Diario Cultural\nPublicado o 11 Maio, 2012 nas categorías Audios, Entrevistas, Poesía\nO Diario Cultural da Radio Galega emitiu unha entrevisa con Daniel Salgado, sobre o seu último libro de poemas, ruído de fondo. Daniel Salgado asegura que no libro existe unha ruptura cos seus poemarios anteriores e remítese á guerra dos ricos contra os pobres como unha das posibles lecturas dese ruído de fondo.\nPublicado o 4 Maio, 2012 nas categorías Audios, Entrevistas, Radio\nO Diario Cultural da Radio Galega emitiu unha entrevista de Anxo Quintela con Pedro Feijoo, que falou da súa novela Os fillos do mar. Pedro Feijoo asegura na entrevista que o seu personaxe, Simón Varela, é o resultado de ver moitas películas de Woody Allen, de ler moito a Mendoza, de ver moito cine dos irmáns Marxe e de moitas vivencias persoais. A entrevista enteira pode escoitarse ou descargarse aquí.


posibilista adxectivo1 Relativo ou pertencente ao posibilismo. Co seu discurso moderado e posibilista pretendía captar os votos.2 Partidario do posibilismo. Un político posibilista. Tamén substantivo A demagoxia dos posibilistas.\nSubstantivo feminino. Rama da medicina que utiliza as radiacións para face... Máis


Deporte Escolar Lugo: julio 2010\nREMATE DA TEMPADA 2009/2010\nChegou o momento de rematar a tempada 2009/2010 na que se conseguiron moi bos resultados, tanto deportivos como de participación.\nDende a Secretaría Xeral para o Deporte queremos agradecer a todas as persoas que nos acompañaron e nos axudaron o longo desta tempada, dende os estamentos políticos da Xunta de Galicia, as Federacións Deportivas, os Concellos, os nenos e neas xunto coas súas familias, coordinadores de todas as zonas, patrocinadores... a todos vos GRAZAS por facer que o Deporte Escolar de Lugo sega medrando e consigamos cada ano máis participantes.\nEsperando que carguedes pilas durante o verán para empezar con bo pe a vindeira tempada que xa se está a planificar aquí vos deixamos un pequeno resumo en imaxes desta tempada 2009/2010.\nE non vos esquezades de que o DEPORTE É PARA TODA A VIDA.\nVémonos en setembro, ata entón a disfrutar do verán.\nPublicado por Deporte Escolar en Lugo en 10:58 1 comentario:


9 trucos para ordenar a túa casa, e axudar ao medio ambiente! | Consumer\n9 trucos para ordenar a túa casa, e axudar ao medio ambiente!\nA desorde do fogar pódese combater coa práctica de varios consellos que ademais fan máis ecolóxicos aos seus habitantes\nPor Alex Fernández Muerza 23 de Maio de 2017\nA desorde de casa, ademais de facer máis incómodo o día a día e ofrecer un peor aspecto no fogar, non é bo para o medio ambiente. A cantidade de produtos acumulados non ten por que crecer, senón que se poden organizar mellor, reaprovecharlos ou, cando non se pode alongar a súa vida, reciclalos. Este artigo ofrece nove trucos para organizar a vivenda de maneira ecolóxica: desde evitar os correos en papel non desexados, ata pór orde nos armarios e limpar con produtos menos daniños para a contorna.\nTruco 1. Deixar de recibir correo non desexado\nO primeiro paso para reducir a desorde en casa é deixar de traer o que non se quere ou necesita. Un dos elementos máis evidentes é a publicidade ou o correo non desexado que alagan as caixas de correos. Pódese pór un cartel na entrada sinalando que non se quere publicidade ou dar de baixa o envío das cartas postais que as empresas mandan. As facturas e demais documentación pódense recibir en formato dixital, substituíndo desa forma aos correspondentes en papel.\nTruco 2. Evitar produtos de usar e tirar na cociña\nUnha das maneiras máis comúns de xerar residuos e desorde na cociña é acumular todo tipo de produtos de usar e tirar. Neste sentido, é mellor empregar unhas poucas e boas bolsas e envases reutilizables e gardalas nun sitio adecuado. Coa auga embotellada pasa algo parecido, de modo que é preferible ter unha botella para enchela coa auga de billa.\nTruco 3. Utilizar cubos de reciclaxe\nUn cubo que permita separar os residuos máis frecuentes para a súa posterior reciclaxe (espazo verde para o vidro, azul para papel e cartón e amarelo para envases) cumpre máis funcións das que parece: ademais de contribuír a esta práctica ambiental, axuda a pór máis orde na cociña, e mesmo cun toque de estilo, xa que hai modelos moi atractivos esteticamente.\nTruco 4. Reducir os produtos de limpeza\nSen darse uno conta, a cantidade de produtos do fogar para usos moi concretos van enchendo o espazo de cada estancia. O idóneo é reducir o seu emprego, utilizando produtos que poidan ter distintas funcións, e se son ecolóxicos ou con certificado de sustentabilidade, mellor.\nTruco 5. Reciclar vellos compoñentes electrónicos\nTras anos de revolución tecnolóxica, nos fogares puidéronse xerar unha pequena montaña de residuos electrónicos: televisores de tubo ou mesmo algúns planos de primeira xeración, reprodutores de CD e DVD, videoxogos, teléfonos móbiles, axendas electrónicas, contestadores, etc. e toda a lea de cables, cargadores e accesorios relacionados.\nTodo iso pódese reciclar, xa sexa polo propio fabricante, nas tendas de electrónica, nos puntos limpos ou por ONG especializadas na recuperación destes aparellos con fins sociais e ambientais. E se algún dispositivo está aínda en funcionamento, pódese reutilizar tanto por parte de empresas e ONG que as aproveitan ou regalar a un amigo ou familiar que poida servirse del.\nTruco 6. Dar unha nova vida a libros e revistas\nA pila de libros e revistas pode chegar a amontoarse en casa ata o punto de que a mesita de noite acabe confundíndose cun andel. Para evitalo, os exemplares pódense doar a unha biblioteca próxima, deixalos nalgún punto de intercambio e, se xa non se atopan en bo estado, reciclar no colector azul.\nTruco 7. Limpar o armario\nOs armarios son outro dos lugares onde se van acumulando obxectos, roupa neste caso, sen ser un consciente diso. Para empezar, hai que retirar todas esas pezas que se pensan que poderían servir para algún día pero que en realidade xa non se utilizan. Hai que ser honesto cun mesmo e quedar só co que de verdade se usa de forma cotiá e fai sentirse mellor.\nCoa roupa refugada pódense facer varias cousas, como regalala a amigos ou familiares aos que lles poida sentar mellor, vendela en Internet a través das diferentes plataformas de compravenda que hai e, se xa non se pode reutilizar, doala a algunha ONG que aproveita os materiais de pezas antigas.\nImaxe: raining rita\nTruco 8. Non acumular xoguetes\nA habitación dos pequenos do fogar é tamén outro terreo abonado á posible desorde. Por se fose pouca a falta de ganas que teñen de recoller as súas pertenzas, os nenos reciben cada vez máis xoguetes e acaban enchendo o seu dormitorio en pouco tempo. Para evitalo, é conveniente reducir o número de xoguetes, primando a calidade pola cantidade, e ofrecerlles baldas e andeis onde poidan gardalas e vexan o espazo dispoñible.\nTruco 9. O trasteiro tamén pode estar ordenado\nOs trasteiros son unha especie de buraco negro onde chegan todos os obxectos que se pensa que poden servir para máis adiante ou que non entran en casa. Pero aquí tamén se pode pór un pouco de orde. Para empezar, hai que reflexionar e ser autocríticos: de verdade necesítase todo o que alí se garda? En canto ás cousas que se deixan, pódense situar en anaqueles para distribuílos e ter un mellor acceso a eles.\nenvases juguetes-gl productos ecológicos-gl reciclaxe reutilizar vivenda


Experiencia na utilización de Detoxicproba cápsulas antes e despois de tomar\nEsta historia de éxito de uso Detoxic compartiu con nós Olga S. de Minsk (Bielorrusia) . Unha muller compartiu con nós as súas experiencias positivas de uso de ferramentas, aquí está o que ela di sobre a súa historia.\n"Eu quedei doente gradualmente preto de un ano atrás.\nEu me sentín peor, pero eu non podía axudar\nEu comezaron a aparecer debilidade, fatiga. Cheguei a casa do traballo e caeu sobre o sofá de esgotamento. Eu teño unha dor de cabeza. Corremos para os médicos, diagnóstico para me poñer, ninguén podía. Entón eu comece a aparecer a distensión abdominal, dor abdominal. Eu estaba constantemente enfermo. Eu unha vez que esvaeceu no traballo. O gastroenteroloxía examinou-me e atopou a ampliación do fígado. Me enviou para probar por este motivo. A investigación foi administrado diferentes: a detección, a gastroscopia, numerosas probas de sangue. Ao final, eu atopei o opisthorchiasis. Dixo que eu estaba infectado, cando non tiña comido frita peixe de río. Eu lle gustaba a ela, pero cando eu non estou frito, eu vou nunca se sabe. Para o control de pragas cortar a medicación que foi prescrito para min. Pero iso non axuda, aínda que eu levei dous cursos. Despois de cada re-análise confirmou a presenza constante no intestino de opisthorchis ovos. O tratamento foi moi duro, eu me sentín terrible. Eu estaba xogando ata constantemente. Decateime de que estas drogas, que eu era aínda peor e sen fin á vista.\nEu atopei medicación que me axudou\nEu decidiu probar un diferentes drogas. En Detoxic aprendín con un amigo. O seu tío tamén para afrontar este problema. El foi curado por isto significa pouco máis dun mes , se sente ben. Este medicamento que atopei en Internet. Quedei agradablemente sorprendido polo prezo. Ler a descrición e inmediatamente fixo a orde. El foi entregado rápido, en só unha semana. Despois da primeira semana de medicación eu me sentín mellor. Malestar Abdominal comezaron a desaparecer. Náuseas, dor de cabeza tamén desapareceu. O sabor deste medicamento, a diferenza de outras ferramentas moi ben. É conveniente tomar, só dúas cápsulas ao día. Ben tolerada, coa súa admisión vómitos non era. Eu parei de torturar persistente debilidade, fatiga. Eu comecei a sentir moito mellor. Cando eu vin para o hospital para probas, quedei agradablemente sorprendido, porque a análise mostrou unha completa ausencia de parasitos. Eles desapareceron. As dimensións do fígado diminuíu. Estou moi satisfeito."


Xuventudes de Anova increpan a Villares durante a súa intervención - O Parte\nLuís Villares intervindo ante o plenario de En Marea celebrado o pasado sábado\n30/10/2018 04/11/2018 O Parte 0 Comments criticos, en marea, increpan, intervencion, luis villares, plenario, voceiro\nOs integrantes da mesa do plenario, críticos coa dirección de En Marea, impediron que o voceiro puidera rematar a súa intervención cando defendía a xestión da dirección de En Marea e censuraba algunhas actuacións dos críticos.\nDurante a súa intervención, o voceiro de En Marea asegurou que mentiu ante os medios de comunicación cando lle preguntaron pola súa ausencia no aniversario de Ferrol en Común e dixo que “fora por problemas de axenda, cando a realidade é que non fora convidado”. Aseguro, ante o plenario, que o fixera “por gardar a casa”.\nMentres o voceiro facía estas declaracións, dende a mesa interrompíano para que terminase alegando “falta de tempo”, impedíndolle rematar o discurso, abandonando o estrado mentres os críticos o increpaban e os seus protestaban.\nNon é a primeira vez que os críticos insultan a Luís Villares. No anterior plenario da formación, celebrado no mes de marzo, un numeroso grupo, entre quen se atopaban Paula Quinteiro, deputada de En Marea por Podemos e destacados dirixentes de Anova, aparecían nun vídeo gravado durante o xantar no que se mofaban do plenario de En Marea que estaba tendo lugar nese momento e proferían insultos machistas cara o voceiro da formación entre risas.\nA interrupción da intervención de Villares foi respostada con insultos e berros por parte dos críticos mentres as persoas afíns ao voceiro recibíano entre ovacións.\n← Previous Bolsonaro, o neofascista que gobernará Brasil\nNext → A Xunta dá pasos para nomear a dedo aos directores de colexios e institutos\nSó a deputada Alexandra Fernández vota o ditaminado pola dirección de En Marea


XHdeGALICIA: ELEMENTOS E FACTORES\nIES MARÍA SARMIENTO. VIVEIRO\nOroxenia e rochedo\nElementos e factores\nDa Prehistoria á Idade Media\nRoma conquista Gallaecia\nReino suevo e dominio visigodo\nA Galicia medieval\nTRABALLO EN BLOGS\nA situación de Galicia, no Noroeste da Península Ibérica, a cabalo do Océano Atlántico e dos ambientes climáticos da Meseta, xunto coa súa morfoloxía, deu como resultado unha grande diversidade climática.\nO clima galego clasifícase como clima temperado de dominio oceánico sendo determinante o Océano Atlántico que baña as súas costas e que inflúe en toda Galicia, se ben con importantes diferenzas entre a costa e o interior, polo que ha de falarse de clima oceánico puro e oceánico de transición.\nObsérvanse diferenzas tanto de temperaturas, dende o mar cara ó interior (maior amplitude térmica*) e dende o Norte ó Sur (superior temperatura media), coma de precipitacións, cun litoral máis chuvioso fronte ó interior no que se rexistran secas estivais prolongadas.\nOs elementos que caracterizan un clima, son moitos: a temperatura, as precipitacións, a aridez, as néboas, os ventos, a nubosidade, as xeadas (no interior poden superar os 50 días ó ano), a insolación. Pero de todos eles, os principais son a temperatura e as precipitacións.\nEn xeral, as temperaturas son suaves ó longo do ano sen contrastes apreciables: temperatura media anual entre 10º e 15º C.\nPero estas medias quedan matizadas por:\n- A oceanidade fai que nas zonas costeiras non aparezan temperaturas extremas, pois o mar modera as temperaturas. A amplitude térmica é de 9º na Coruña.\n- A continentalización coa conseguinte perda da acción reguladora do océano, fai que a amplitude térmica sexa maior no interior (por riba dos 20º) que na costa. Na Terra Cha ou en Santiago a amplitude térmica acada os 10º-15º , e en Valdeorras supera os 15º\n-A latitude, determina que as temperaturas medias sean máis baixas cara ó Norte: en Coruña a media de días que superan os 25º é de 9, mentres que en Vigo é de 40º.\nSon abundantes en toda a rexión, oscilando a media anual entre os 600 mm e os 2500 mm. Ó contrario que as temperaturas, as precipitacións e o número de días con choiva van descendendo de noroeste a sueste. Así, na Coruña recóllense 968 mm de auga anuais fronte ós 1.341 de Vigo.\nNa distribución das precipitacións inflúe:\n- O relevo porque a súa disposición facilita ou dificulta (corredores e barreiras orográficas) a introdución de masas de aire húmido procedentes do Atlántico.\nPolas Rías Baixas penetran os ventos húmidos e temperados do oeste e suroeste, polas Rías Altas penetran os ventos frescos e húmidos das borrascas do norte. Nos dous casos, as masas que avanzan polas rías son detidas polas serras do fondo, acumúlanse en nubes e reforzan as precipitacións.\nFíxate como as Rías Baixas con orientación SW se converten en vías de penetración dos sistemas nubosos que avanzan ata as serras de Suido, Faro de Avión e Montes do Testeiro. No seu ascenso verten as precipitacións nas vertentes occidentais situadas a barlovento\n-A lonxitude e latitude modifican o tipo e ritmo de precipitacións. Así, son anualmente máis regulares no norte e no oeste, mentres que no sur e no leste son máis torrenciais e estacionais, acusando un importante mínimo de verán con ata dous meses de seca.\nSegundo a orixe, as precipitacións (choiva, neve ou granizo) poden ser:\n- Convectivas. Cando unha superficie se quenta moito, tamén se quenta o aire que hai encima que en consecuencia comeza a ascender. Entón ....\n- De relevo. Se hai un relevo no avance dunha masa de aire húmida, esta precisa ascender. Entón .....\n- De fronte. Se dúas masas de aire distintas, unha fría e outra cálida, chocan, entón ...... (verémolo logo)\nSon os trazos particulares permanentes que exercen unha influencia constante e invariable, ou cíclica, sobre os elementos climáticos. Clasifícanse en dous grupos: xeográficos e termodinámicos.\n- Latitude. Galicia está situada entre os 42º e os 44ºN de latitude xeográfica, entre o Círculo Polar Ártico e o Trópico de Cáncer, na zona temperada, quedando pois baixo a influencia do aire polar e das masas tropicais que inflúen estacionalmente no seu clima. Tamén a latitude determina a radiación solar, que será menor canto máis ó norte nos situemos.\n- Relevo, que actúa tanto sobre as temperaturas coma sobre as precipitacións.\nAs temperaturas diminúen coa altura (gradiente térmico vertical), extremanse anual e diariamente (amplitude térmica anual e diaria), e diferencianse entre as que hai nas vertentes de solleiro -orientada ó sur- e nas vertentes de umbría -orientada ó norte).\nAs precipitacións, aumentan coa altura e polo efecto föehn, de xeito que as vertentes dos relevos periféricos que dan á costa reciben máis humidade por estaren a barlovento que as vertentes opostas que están a sotavento.\nA razón está en que as masas de aire ó topar cun obstáculo orográfico vense obrigadas a ascender, entón arrefrían, condénsanse e dan lugar a precipitacións; logo descenden por sotavento aumentado a temperatura e producindo sequidade.\nFíxate como nos Ancares vemos a diferencia entre a vexetación das vertentes.\nE mira este video con olas no mar de nubes\n- A influencia marítima marca a diferenza entre oceanidade e continentalidade. Nas costas, o mar suaviza as temperaturas e os contrastes, mentres que nas áreas do interior, lonxe do mar, sucede ó contrario. No litoral, incrementase a formación de nubes e a humidade relativa e, consecuentemente, aumentan as precipitacións. Tamén no litoral se producen as brisas costeiras pola diferenza de temperaturas entre mar e terra.\nSon os motores da circulación atmosférica:\nen altura: a corrente en chorroen superficie: as masas de aire, as frontes e os centros de acción\n- A corrente en chorro ou Jet Stream circula, de oeste a leste, a unha altitude en torno ós 11.000 m, unha velocidade entre 100 e 300 Km/h. Separa as masas árticas e polares das masas subtropicais, de xeito que se asocia á fronte polar. Non permanece sempre nas mesmas latitudes, en inverno, ralentízase e ocupa unha posición máis meridional polo que as masas frías tamén descenden; pola contra, no verán con máis velocidade ascende de latidude deixando subir as masas tropicais.\nMira estes vídeos e animacións:\n1. O aproveitamento do Jet Stream.\n2. Animación realizada pola NASA\n2. Gráfico para observar as ondulacións estacionais\nComo acabamos de ver, en primavera e outono forma ondas (cristas/dorsais* e valgadas*) que provocan que o aire tropical penetre moi ó norte ou masas frías descendan moi ó sur, así como os desprendementos que dan lugar a gotas frías.\nCando se estrangula unha valgada e deixa solta unha bolsa de aire moi frío (DANA: depresión illada en niveis altos), prodúcense as gotas frías, frecuentes no Mediterráneo a finais do verán ou principio de outono. Nestes casos, unha masa de aire moi quente e húmida se eleva sobre o Mediterráneo, no seu ascenso topa coa masa fría que hai en altura, ascende sobre ela, arrefría, entón condensase en nubes e precipita con fortes tormentas. As consecuencias adoitan ser catastróficas.\nNesta páxina temos unha explicación da formación das gotas frías.\n- As masas de aire son grandes porcións de aire, máis extensas que altas, con características de temperatura e humidade horizontalmente homoxéneas, adquiridas nas súas rexións mananciais.\nClasifícanse por latitude (indica a temperatura) e pola superficie de orixe (indica a súa humidade. As principais son a ártica e a tropical (en menor medida a polar), subdivididas en marítima e continental.\n- As frontes son superficies de descontinuidade que separan dúas masas de aire que por ter características distintas non se mesturan.\nPoden ser de catro tipos (vemolos coas animacións):\nMóvense de oeste a leste producindo perturbacións atmosféricas xeradoras de inestabilidade, a miúdo con precipitacións.\nDe grande importancia pola súa influencia é a Fronte polar que separa as masas de aire tropical –cálida e lixeira- e polar -fría e densa- A primeira ascende sobre a segunda. Non está sempre nas mesmas latitudes, senón que se despraza, en correlación coa corrente en chorro, segundo a estación do ano: no verán situase por riba de Galicia e no inverno un pouco máis ó sur, momento no que a súa influencia é maior.\nA fronte polar e as súas características ondulacións\nÓ longo desta fronte orixínanse unha serie de borrascas de tipo ondulatorio separadas por cuñas anticiclónicas (circulación en omega que remata por ocluírse) empuxadas polos ventos do oeste.\n- Os centros de acción son áreas de alta (anticiclón) ou baixa (borrasca) presión que poñen en funcionamento as masas de aire.\nAdemais de solas atopámolas distribuídas en bandas horizontais simétricas ó Ecuador (aínda que varían estacionalmente).\nPresión no centro inferior á 1013 mb\nXiran en sentido antihorario\nAire con nubes que ascende\nInestabilizan o tempo por seren receptores de ventos Tempo nuboso e con precipitacións\nPresión no centro superior ós 1013 mb\nXira en sentido horario\nAire seco e sen nubes que descende e escapa\nEstabiliza a atmosfera ó bloquear as borrascas\nTempo seco, frío ou cálido segunda a estación\nOs centros de acción represéntanse nos mapas do tempo por medio de isóbaras, liñas pechadas que unen puntos de igual presión. Ó aire desprázase dun anticiclón a unha borrasca seguindo practicamente as liñas das isóbaras que aparecen representadas nos mapas do tempo. Canto máis xuntas están máis forte é o centro de acción.\nMira esta animación\nPara Galicia é fundamental o anticiclón das Azores. Varía de posición ó longo do ano en relación coa corrente en chorro e a fronte polar: no verán, cando a fronte polar se sitúa sobre os 60ºN, quedamos baixo a súa influencia con tempo cálido e seco (fai de barreira contra as borrascas do oeste); no inverno, ó situarse máis meridional a fronte polar, quedamos baixo as influencias das baixas presións noratlánticas que traerán frío e precipitacións (ou moito frío e aire seco se penetran os anticiclóns polares).\n¿Que ves neste mapa do tempo?\nE aínda que non falamos nada do vento, quedemos con este mapa eólico de Galicia. ¿Que te suxire?\nMás información sobre el tiempo en Viveiro\nPodes vela no blog do departamento\nXEITOS DE CANTAR GALICIA


silvestre Para todas as acepcións CONFRÓNTESE agreste adxectivo1 [Planta] que nace e medra de maneira espontánea, sen ser cultivada. Hai plantas silvestres que dan froitos moi saborosos. ANTÓNIMO sativo CONFRÓNTESE ventureiro2 [Animal] que vive en liberdade na natureza ou que non está domesticado. Na fraga hai moitos animais silvestres. SINÓNIMO salvaxe CONFRÓNTESE montaraz, salvaxino\nSubstantivo feminino. Comida en que o prato principal é o churrasco. Máis


La Xunta paga a las trabajadoras readmitidas de Agader para que se queden en casa – Astur Galicia Noticias\nAo remate da rolda de prensa realizaron un peche en Medio Rural (San Caetano), onde están neste intre\nA Xunta paga ás traballadoras readmitidas de AGADER para estar na casa\nA CIG denunciou esta mañá en rolda de prensa que a Xunta prefire pagar ás traballadoras readmitidas de Agader por orde xudicial, sen darlles traballo efectivo e nin sequera un lugar físico onde estar. Renato Núñez, secretario de Organización da central sindical en Compostela, que compareceu acompañado por 11 traballadoras e traballadores, asegura que este ente público pretende así evitar que se visualice que existe traballo que este persoal poderían realizar.\nEn novembro de 2012 AGADER despediu a 23 traballadoras logo de facer unha modificación da Relación de Postos de Traballo “feita a medida para despedir ao persoal que denunciara unha situación laboral irregular e que gañara os xuízos”,lembra Núñez.\nEstes despedimentos, que tanto o persoal como a CIG consideraron no seu momento irregulares, están a ser declarado nulos nos diferentes xuízos que se están a celebrar e obrigan á súa readmisión no mesmo posto de traballo e coas mesmas condicións.\nA CIG solicitou, ante a coincidencia en todas as sentenzas ditadas até o momento, que se procedera á readmisión de todo o persoal despedido para evitar os custos económicos e persoais derivados desta situación. Núñez denuncia que no canto diso, o ente non só non readmite ás persoas que aínda están agardando a que se dite sentenza, senón que ademais “opta por manter na casa aos traballadores con sentenza ditada, pagándolles o salario e sen darlles traballo efectivo”.\nO secretario de Organización da CIG de Compostela considera que nun momento no que a Xunta está a recortar en cousas tan graves como os comedores infantís, está tirando cartos, pagándolle ao persoal sen darlle traballo e habendo labores que desenvolver. “É unha estratexia para finalmente poder alegar que non saben onde recolalos nin que ocupación darlles”.\nAo remate da rolda de prensa, as traballadoras e traballadores acordaron realizar un peche para denunciar esta situación e reclamar traballo efectivo, en Medio Rural, en San Caetano, onde aínda están neste intre.\n18/04/2013 administradorBienestar Social, Economía, Galicia, General, Política, Sociedad, Xuntaagader, asturgalicia, CIG, compostela, crisis, empresas, noticias, noticias galicia, paro, polemica, Santiago, trabajadoras agader, xunta galicia, xunta galicia paga trabajadoras readmitidas agader estar casa\nEntrada anterior Fomento ordena paralizar trabajos de demolición en una antigua mina de mercurio de Lena\nEntrada siguiente Fastur presenta sus propuestas para impulsar el turismo rural en Asturias


A meirande parte das formacións musicais soñan con encher estadios e grandes coliseos, e son moi poucas as que elixen acariñar o corazón a curta distancia e a media luz. Falua pertence a esta categoría, a da música en estado puro, unha música que traspasa fronteiras e épocas. Sara de Sousa e Gom de Abadim, voz e guitarra de Falua, están a renovar a sonoridade da música galega, portuguesa e mesmo brasileira, aportándolle a temas de sempre unha nova identidade. Son ambos os dous músicos de longo percorrido e, antes de formar dúo, Sara foi solista de Fado Maior, Sara de Sousa Trío e Bolero en Clave de Son, e Gom, guitarrista de A Quenlla, A Banda das Crechas, Davide Salvado e Brath. Os d’Baixo e Tis-che-tein son as súas outras formacións.\n«A nosa música é un tesouro do que debemos nutrirnos».\n«A música é unha cousa ampla, sen límites, sen fronteiras, sen bandeiras».\n«Para un artista o mellor regalo é ver que a xente se emociona coa túa música».


A Xunta anula a contratación do servizo de transporte escolar polas protestas\nA Consellaría de Cultura, Educación e Universidade anulou o contrato que abarcaba 424 centros mediante 57 lotes.\nProtestas polo transporte escolar local do Courel. (Foto: ANPA Folgoso do Courel)\nRedacción 22:33 do 10 de marzo de 2021\nA Consellaría de Cultura, Educación e Universidade anulou finalmente a contratación e licitación do servizo de transporte escolar que abarcaba os roteiros de 424 centros mediante 57 lotes.\nEste contrato de máis de 81 millóns de euros atópase paralizado desde o mes de xaneiro debido ás queixas e alegacións presentadas por diversos colectivos ante o modelo proposto pola Administración. A comunidade de Folgoso do Courel levou a cabo unha campaña de protestas en contra deste deseño.\nNesta zona, o servizo prestábase con taxista da propia localidade e o proceso de renovación impulsado pola Consellaría, tal e como estaba exposto, impedía a estas condutoras manterse á fronte nos termos propostos, segundo denunciaron as familias do municipio.\nDo mesmo modo, a veciñanza criticaba que este novo modelo obrigaría os fillos e fillas a realizaren desprazamentos máis longos e estabelecía o uso dun tipo de vehículo (autobuses) inadecuado para as aldeas e vilas da zona do Courel.\nMobilizacións da veciñanza do Courel\nCoas súas mobilizacións, as veciñas e veciños conseguiron que en xaneiro a Xunta suspendera o prazo de presentación de ofertas para a licitación e agora a Consellaría de Cultura, Educación e Universidade anula finalmente a contratación para “analizar detalladamente as alegacións presentadas, posto que os argumentos e erros esgrimidos terían transcendencia e afectarían tanto ao proceso de adxudicación como á execución do contrato”.\nNa resolución que se deu a coñecer a comezos deste mes, a Consellaría explica a suspensión do proceso debido ao “alcance dos erros detectados nos pregos, como ausencia de paradas necesarias ou vehículos non axustados ás estradas, entre outras cuestións”.\nPola súa banda, a formación Caurel Vivo sinalaba nas súas redes sociais –nas que avanzaba a publicación da suspensión– que “a Xunta desistía da licitación chafalleira do servizo de transporte escolar”.\nAo respecto, trasladaron o seu agradecemento á “constante presión da Anpa” e da veciñanza da localidade, que acudiron á Valedora como á Comisión de Peticións Europea –onde a voceira do BNG, Ana Miranda, denunciou a vulneración o dereito á igualdade no acceso á educación ao non ter en conta as condicións– e confiaron en que a nova licitación sexa consensuada en cada zona para responder as particularidades dos roteiros”.\nXunta educación transporte licitación folgoso do courel


marzo 2013 - blog de sabela gonzález\nO neno quixo chamar á armela que penduraba da parede.\nPica, pica na porta a ningures, riron todos a esgalla.\nDe pé na caixa de madeira,\nbateu o petador contra o cemento\ne a multitude riu,\nsinalando cara a embaixo,\ncara a el,\ncolorado e indefenso ante a burla.\nO neno enrugou a cara toda,\ncellas, beizos e fuciño,\ne quixo que desaparecesen.\nPica, pica a ver quen che contesta.\nCon forza, con carraxe,\no neno bateu a aldraba indignado,\nfitando atento o aceno grotesco do rostro felino que a suxeitaba.\nO cemento renxeu,\no mundo abreuse en dous\ne a xente botou as mans á cabeza e correu coma nunca correra,\nesparexándose pola praza,\nO neno sorriu\ncoma el tampouco nunca sorrira,\ncoas cellas, cos beizos e co fuciño,\ne cun só paso adiante\nchegou a ningures.\nAs luces da cidade cantáronlle as boas noites\ne el ergueuse para ir mexar.\nEra a terceira copa,\ne ningunha semellaba rematar.\nO xeos permanecían enteiros,\nmarmóreos ao remexer a mestura co dedo\n(merda pa' as palliñas).\nSó 3 mississippis de whisky\narremuiñados na tónica,\npor riba doutros 3,\nen vaso baixo.\nEra a primeira copa,\ne tropezou ao ir mexar.\nde longos escotes\nde longas pernas\nde longos cabelos clónicos\nengurraron o fuciño coma se non fose guapo,\napartaron cadanseus gin tonics do camiño,\n(e dálle cos gintonis)\nnon os fose verter o moi preas.\nAs luces do baño murmuráronlle un "vaite deitar"\ne el botoulles a lingua.\nA man sobre a parede esquivaba as manchas visibles,\na man sobre a pirola debuxaba o seu nome na avellentada louza.\nAndy DuFort via Pinterest\n"A inspiración só vén cando estou triste", dixo o lagarto.\nEu rin, refunguei, rosmei retrancas e non souben asentir.\nEra un feito no que eu dera en pensar varias veces, tras centos de páxinas debuxadas con bágoas, tras iluminacións pasaxeiras con máis sorbeduras de mocos que sorrisos, pero xa non estaba disposta a crelo certo.\n"Pero é que cando son feliz, non vén a inspiración", dixo o lagarto, e falaba de amor.\nEu dubidei, funguei e admitín que, afogada como estaba co corazón a rebordar, enchía menos páxinas ca antano.\nCon todo, as páxinas semellaban meirandes, máis completas, vivas.\nNon lle souben dicir a verdade. O lagarto non a quería oír, non a precisaba. Porque ao lagarto lle gusta crerse triste e ter escusa para prepararlle un té á súa inspiración. A miña, cando vén, sempre me pilla a pobre sentada, traballando.\nDe verdade que xa rematou febreiro? É marzo, vai achegándose a primavera e eu coma se viñese de comezar o ano... Así non se pode. Polo menos fixen algunhas fotiños! Estas son as que máis me gustaron. Porque me gustan as pintadas, as portas e os zapatos :)


exposicións | Club Ciencia e Investigación\n“Nikola Tesla: suyo es el futuro”\nEse é o nome da exposición sobre o inventor americano de orixe serbio Nikola Tesla que está a punto de clausurarse en Madrid. Trátase da exposición máis grande celebrada nunca sobre a figura do inventor, e ofrece ao público, por primeira vez, obxectos persoais do científico que non saíran nunca da súa terra natal.\nPosto que o noso tema a tratar este ano é a Luz e as enerxías derivadas da Luz non podia faltar a presentación e coñecemento deste xenial e cando menos curioso personaxe. Nado o 10 de xullo de 1856 – Nova York, 7 de xaneiro de 1943, Tesla foi un inventor, enxeñeiro mecánico, enxeñeiro electricista e físico de orixe serbia e o promotor máis importante do nacemento da electricidade comercial.\nCoñéceselle, sobre todo, polas súas numerosas e revolucionarias invencións no campo do electromagnetismo, desenvolvidas a finais do século XIX e principios do século XX. As patentes de Tesla e o seu traballo teórico formaron as bases dos sistemas modernos de potencia eléctrica por corrente alterna (CA) que tanto contribuíron ao nacemento da Segunda Revolución Industrial. Ademais do seu traballo en electromagnetismo e enxeñaría electromecánica, Tesla contribuíu en diferente medida ao desenvolvemento da robótica, o control remoto, o radar, as ciencias da computación.\nTesla consitúe sin dúbida unha figura fundamental da historia do progreso. Podemos afirmar que os seus descubrimentos, inventos, achegas e vaticinios permitiron o desenvolvemento da civilización eléctrica na que aínda vivimos. Non obstante, tras caer en desgraza nos albores do século XX, morreu e residiu no esquecemento ata os albores do noso século XXI. Resulta incomprensible, dada a enorme transcendencia do seu traballo, comparable á dos seus rivais Thomas A. Edison e Guglielmo Marconi, ambos os dous por certo afeccionados a osmar nas súas patentes.\nDende logo unha auténtica mágoa que a exposición sexa en Madrid, pero dende aquí si que vos recomendamos que botedes un ollo á páxina e descubrades máis curiosidades sobre Nikola Tesla.\nEtiquetas: cci2015, exposicións, exposiciones, luz, luz en acción, nicola tesla


Javier Etcheverría deixa a presidencia de Abanca e pon fin a 300 anos de historia | Hemeroteca de Xornal de Betanzos\nJavier Etcheverría deixa a presidencia de Abanca e pon fin a 300 anos de historia\nAntiga oficina do Etcheverría en Betanzos e sede social de Abanca\nAbanca seguirá tendo, cando menos por agora, a súa sede en Betanzos como recordo do banco que permitiu o desembarco no estado do seu máximo accionista, Juan Carlos Escotet- presidente do banco venezuelano Banesco. Pero a retirada da presidencia de Javier Etcheverría aos seus 85 anos ten un calado simbólico importante: con el vaise definitivamente o Banco Etcheverría, que foi o decano do sistema bancario de todo o estado. Con el péchase un tomo de 300 anos de historia, desde que un curtidor do Iparralde fundou unha curtidoría na Madalena betanceira e armou despois un banco familiar en 1717.\nA presidencia de Abanca asúmea agora quen viña sendo vicepresidente da entidade, Juan Carlos Escotet. Escotet é o presidente do grupo venezolano Banesco, que se adxudicou en decembro de 2013 o 88,33% do capital da entón Novagalicia Banco (NCG) (resultado da fusión e bancarización do resultado da fusión de Caixa Galicia e Caixanova), por 1.003 millóns.\nA marcha de Etcheverría foi anunciada este luns ao remate da xunta xeral de accionistas da entidade, onde os participantes tributaron unha prolongada ovación ao que foi presidente de Abanca desde o seu nacemento hai tres anos e cuxa marcha coincide co terceiro aniversario do banco que se fixo coas caixas de aforro galegas en 2014 iniciando o desmantelamento do sector financeiro galego. Á desaparición das caixas seguiulle a do Banco Gallego, logo o Banco Pastor- que seguiu operando coa súa marca no país ata a caída do Popular que o absorvera- e o Etcheverría, que se diluíu en Abanca, de capital participado maioritariamente polo venezolano Banesco.\nNa súa intervención de despedida, na sé de Afundación nos cantóns da Coruña, Javier Etcheverría destacou que o Banco Etcheverría, fundado en Betanzos, foi “sempre un banco galego” e situou o servizo a Galicia como a súa principal “vocación”. Así é tamén a día de hoxe, segundo subliñou, Abanca: “absolutamente galega” e “envorcada” cos galegos, concibida como un “instrumento” para “o desenvolvemento e a prosperidade” de Galicia.\nA xunta de accionistas de Abanca aprobou por unanimidade todos os puntos da orde do día da súa reunión ordinaria deste luns, na que estivo presente o 86,84% do capital. Nesta xornada quedaron aprobadas as contas do exercicio 2016 e outros apartados como a reelección de auditor de contas de Abanca Corporación Bancaria e do seu grupo consolidado á entidade KPMG Auditores. As contas reflectiron o pasado ano un beneficio neto de 333,6 millóns de euros, un 1,1% máis que en 2015. A xunta tamén aprobou a proposta de aplicación do resultado de 2016: o reparto duns 315,4 millóns de euros como dividendo.\nEtiquetas : Abanca, banca, Banco Etcheverría\n← Abegondo imparte un curso de autodefensa para mulleres en San Marcos\nO PP demandará no pleno que o Concello desbroce os solares a monte →


Inicio/En portada/A Asociación de Municipios do Camiño de Inverno reúnese en Pantón\nEntre os temas tratados está a solicitude dunha reunión cos presidentes da Xunta de Galicia e da Junta de Castela León\nRepresentantes da maioría dos concellos que forman parte da Asociación de Municipios do Camiño de Inverno creada hai algo máis dun ano (entre eles Vilamartín e O Barco de Valdeorras), reuníanse na mañá do 12 de decembro en Pantón (Lugo).\nNa xuntanza, presidida pola presidenta e alcaldesa de Ponferrada Gloria Fernández Merayo, volveron poñerse sobre a mesa as propostas dos asistentes para poñer en marcha a asociación xa que “faltaba unha serie de temas burocráticos que por fin se solventaron así que agora xa estamos constituídos como asociación”, asegura o vicepresidente e alcalde de Vilamartín de Valdeorras, Enrique Álvarez Barreiro.\nEl mesmo explica que entre os temas tratados está a necesidade de que a asociación teña presenza en feiras turísticas, como Fitur, para dar a coñecer o Camiño de Inverno que “que é tan importante como pudo ser no seu momento o Francés”, dixo Enrique adiantando que na vindeira edición da feira en Madrid (igual que o ano pasado) a asociación estará presente no stand de Ponferrada “pero de cara ao futuro teremos que lograr un propio”.\nNa reunión tamén se falou dunha ruta gastronómica polos distintos concellos emitida nun programa da televisión de Ponferrada e de distintas actuacións a nivel institucional. Entre elas está a solicitude de dunha reunión cos presidentes da Junta de Castela León e da Xunta de Galicia. “Vese que a xente está ilusionada e á marxe de cores políticas estabamos todos dacordo e respírase un ambiente bo, de camaradería, con boa intención pensando no ben de todos os veciños e veciñas porque, ao final, repercute en todos dalgunha maneira”, conclúe Álvarez Barreiro asegurando que levaban un tempo sen reunirse pero a partires de agora “teremos que facelo cada pouco para poñer enriba da mesa as inquedanzas de cada municipio”.\nasociación camiño castela comarca Galicia inverno junta municipios noticias pantón Valdeorras xunta


Vieiros: Galiza Hoxe - José Luís Sucasas - De Alfonso X O Sabio a Zarrías I o Reparador\nLuns, segunda feira, 18 de outubro de 2021\nDe Alfonso X O Sabio a Zarrías I o Reparador\nAlfonso X reinou en Castela e León na segunda metade do século trece e pasou á historia coma o rei Sabio. Non me vou meter agora se o que sabía era ou non abondo para merecer tal alcume, pero o que si podemos dar por certo é que dominaba as dúas linguas que se falaban no seu imperio: o galego –no territorio do anexionado Reino Cristián de Galicia-, e o castelán –na meseta castelán e leonesa-. Á hora de plasmar en tinta os seus sabios pensamentos, o rei fixo unha escolla que determinou –para ben e para mal- o futuro dos dous idiomas: utilizou o castelán para os asuntos mundanos -xurídicos, técnicos, políticos...-, e reservou o galego para as mais fondas preocupacións da alma –poesía-.\nOs motivos que o levaron a tal escolla descoñecémolos; mais sendo rei e sabio, puido ser que o fixera por unha cuestión práctica: o castelán imperaba na Corte e na meirande parte dos cortesáns, para quen en principio ían dirixidos o Lapidario, o Espéculo, o Libro dos Xogos, as Táboas Alfonsíes, as Sete Partidas ou o Foro Real. Así as cousas, o galego quedou para a vida diaria dos moradores do Cortello Galaico, ou para os da Corte naqueles intres de éxtase poético á sombra esquiva de calquera “encina” mesetaria.\nTiveron que pasar sete séculos e tivo que consolidarse a supremacía de Castela sobre as demais Españas, para que un andaluz de Xaén emendase o entorto daquel primeiro rei sabio. Gaspar Carlos Zarrías, que así se chama o aceiteiro emendador, oficiando de Secretario de Estado de Cooperación Territorial das actuais Cortes de Castela, utilizou o galego nunha carta oficial (.pdf) dirixida ó seu par no Cortello de Galicia, o señor Alfonso Rueda, a conto dunhas diferencias de estilo e concepto na Lei galega de Caixas de Aforros. ¡Por fin, a lingua galega elevada a lingua ministerial e coñecendo sobre asuntos xurídicos, técnicos, políticos! ¡Nada de Cantigas de Santa María que van para ningures!\nEntón imaxinei unha festa rachada de tres días seguidos, con bombas de palenque e de sete estalos, foguetes de cores polas noites, gaiteiros tocando na cima dos montes, as orquestras enchendo os 5000 palcos mortos de risa, a Táboas bailando un agarrado co Puy, o Aymerich coa Bacón, o Leiceaga coa Currás, o Fariña e mailo Vázquez rouceando arredor de si...Todo o divino parlamento adornado de bandeiriñas e flores de papel, e o Gayoso poñendo música nunha máquina de letras e números. Tres días de ledicia desaforada, festexando a reparación da afronta mesetaria iniciada sen querer había setecentos anos polo rei Alfonso X O Sabio e continuada querendo polos demais reis, a meirande gloria dunha parte das Españas.\nPois nada, ó final e remate non houbo a festa que eu pensaba e Galiza merecía. Porque deuse a casualidade de que a día de hoxe, sete séculos despois daqueles días de Alfonso X, o rei do Cortello cadrou ser Alberto I, da familia YJ (coma Rajoy, Rey, Romay, Feijóo...etc), coñecida inimiga da utilidade do idioma galego para cuestións alén das regueifas de borrachos ou da comunicación coas vacas con nome de muller. Non lle gustou, ou mellor dito, viuno coma unha burla cara o pobo galego (non sabía que el era o pobo galego), un menosprezo, una provocación, e eu que sei cantas aldraxes mais. ¿Pero non quedamos en que tiñan o programa informático DESVAN que traducía do galego ó castelán de repente e sen darse conta?\n¡Maldita mala sorte a nosa! Para unha vez que a auga podía correr cara o noso rego, vai e témolo atrancado.\n4.97/5 (30 votos)\nO inventor da apañadora de votos (24/01/2008)


Manuel Esteban: “A ira dos mansos naceu como un cabalo de Troia para falar da síndrome de Down” | ::Axenda cultural AELG::\nManuel Esteban: “A ira dos mansos naceu como un cabalo de Troia para falar da síndrome de Down”\nEntrevista a Manuel Esteban en Palabra de Gatsby:\n“(…) – Palabra de Gatsby (PG): De onde vén o seu interese pola literatura?\n– Manuel Esteban (ME): Penso que o camiño é sempre o mesmo e pasa por ler. Ler moito e de todo. A paixón pola lectura, descubrir a capacidade que outorga para comprender o mundo, para tomar perspectiva, é a base mínima sobre a que se sustenta calquera exercicio literario. Pero a iso debe sumarse unha intención comunicadora, a necesidade de explicar a outros a visión propia do mundo. Esa necesidade non sempre existe e, na miña experiencia, acostuma a ser consecuencia de feridas interiores nas que agroma a necesidade de falar, de explicar, de resarcir.\nPor outra banda creo que a novela, dentro da literatura, cumpre ademais unha función simbólica para o autor. Como eses xogos dos nenos nos que se proxectan e subliman mediante monecos as frustracións, os desexos, as aspiracións ou as necesidades dos rapaces. A novela é un xeito adulto e elaborado de facer o mesmo: construír personaxes e poñelos contra as cordas para facer aquilo que non podes facer na vida real. Darlle unha válvula de escape ás tensións interiores.\n– PG: Que supuxo escribir A ira dos mansos para Manuel Esteban?\n– ME: Un alivio. Coido que precisaba botar fora moita carraxe tras o nacemento do meu fillo maior, que ten síndrome de Down. Cando empecei a poñelo sobre o papel non sabía que estaba a escribir unha novela (diso decateime ao final, cando a xente da miña contorna mo fixo ver). O que estaba a facer, como dicía ao principio da entrevista, era xogar cos personaxes, proxectar nesa construción as miñas pantasmas para conxuralas. Foi un autotratamento, se se quere ver así. De feito se te das conta as dúas historias falan de dous pais de rapaces con síndrome de Down. Un deles paradigma do rexeitamento e o outro do contrario, ao seu xeito. E no medio, o inspector Manso, alleo a todo pero intentando atoparlle o sentido a todo iso. Quería librarme de moita morca e contarlle á miña contorna a visión que eu tiña sobre a discapacidade intelectual.\n– PG: Por que decidiu acudir ó xénero da novela negra?\n– ME: Por tres motivos. Por unha parte o xénero era un vello coñecido meu como lector. Coñecía os códigos e o canon. Por outra banda eu pretendía quebrar a arbitraria regra de medir o que valen as persoas e propoñer eu unha nova unidade de medida. Quería desfacer moito paradigma relacionado coa falsa “normalidade” dunha sociedade aferrada a simplificacións morais e estéticas. Para iso a novela negra ou policial pareceume un territorio axeitado: as convencións morais non aguantan ben nesa fronteira na que para atrapar a un asasino tes que cometer ilegalidades. Nese contexto é máis doado desfacerse dos arquetipos cómodos que funcionan ben cando nada os abanea. (…)”\nEsta entrada foi publicada en Entrevistas, Narrativa e etiquetada A ira dos mansos, Edicións Xerais, Manuel Esteban, Palabra de Gatsby por asociacionescritoras-es. Marca a ligazón permanente.


O cooperativismo, un modelo que pode dar alento ao rural\nAldeas Singulares e Festicop dinamizaron a mañá do cuarto día de Festiletras 2021, no que tamén foi recoñecida como Boa e Xenerosa a artesá Elena Ferro. Hoxe é a derradeira xornada do encontro\nAldeas Singulares e Festicop, neste último caso na súa primeira edición, puxeron este sábado en valor o cooperativismo. Todo, ao abeiro das Festiletras do Couto. Aldeas Singulares tivo a presenza do director xeral de Familia, Infancia e Dinamización Demográfica, Jacobo Rey, quen incidiu na economía social, e precisamente no cooperativismo, como axentes dinamizadores do rural. O 2020, a pandemia, trouxo un cambio de tendencia, cun fluxo migratorio das cidades a pequenos núcleos: por primeira vez dende que hai estatísticas, todas as comarcas galegas tiveron un saldo migratorio positivo. Neste sentido, animou a seguir impulsando iniciativas como esta da Fundación Pondal, por reivindicar «as fortalezas do rural». Explicou, tamén, programas autonómicos de apoio para o cooperativismo. Aínda hai prazos abertos, opción de acollerse para a consolidación de empresas e emprego con este modelo.\nO Festicop, doutro lado, tivo onte o respaldo de Susana Touza, subdirectora xeral de Economía Social. No salón da fundación pondaliana, Espazo Coop fixo unha presentación introdutoria deste sistema. No público, maioritariamente xente nova, menores de 30 anos, como explicou Luz Imia, patroa da entidade pontecesá. Unha vez rematada esta exposición, os participantes fixeron un percorrido polos estands repartidos pola aldea nos que cooperativas de distintos ámbitos (medio ambiente, libros, xoguetes, coidados a maiores...) daban a coñecer o seu traballo e animaban, de paso, a embarcarse neste modelo.\nComa sempre, houbo espazo para as sorpresas, porque media ducia de graduados en Arte Dramático pola Escola Superior de Arte Dramático de Galicia, entre eles Yago Espasandín, representaron polas rúas traballos de aldea que gardaron e gardan a esencia mesma do cooperativismo: carpinteiros, matachíns, zapateiros... Por alí andou tamén Eduarda Pondal. Non faltou a música, coa Banda Infantil de Xinzo e Caldo, ou os pasacabanotes: Inllar, A Tagea e A Requinta da Laxeira.\nElena Ferro: "É o mellor premio que se pode recibir"\nMoi emocionada, Elena Ferro, zoqueira, Premio Nacional de Artesanía no 2019, recolleu onte o segundo premio Bo e Xeneroso desta edición 2021 das Festiletras. «Este é o mellor premio que se pode recibir na vida», dixo ao ser recoñecida co busto de Pondal, no seu nome e no da súa familia, da que ela é a terceira xeración de zoqueiros. «Levamos moitos anos asistindo a esta celebración e non recibimos máis que cariño e amizade. As xentes do Couto, eles son os bos e xenerosos», reflexionou, para rematar cun desexo: «Por moitos anos máis!».\nO premio a Elena Ferro chegou xusto despois dun irmanamento entre o Pasacabanotes da Fundación Eduardo Pondal e o Pasabodeghas que a Asociación Cultural San Campio de Vedra leva a cabo na parroquia de Sarandón. Alí, o do ano pasado tería que ter sido xa o décimo aniversario, se non fose pola pandemia. Como símbolo desta colaboración que se establece de cara a vindeiros anos, entregáronse uns agasallos mutuos e quedou descuberta unha placa de olería de Buño, obra de Eloy Mancebo.\nRemataría xa a tarde co agardado concerto de Guadi Galego, con entradas esgotadas. Arrincou con dúas pezas antes dun cálido saúdo no que explicou que non estaría soa no escenario, senón acompañada de Amigas chegadas de toda a Península. As primeiras, de Asturias. Prevíase cuberto, pero quentaba o sol con forza. Guadi pediu ao público que cantase. Nos bises, un potente Matriarcas.\nO PROGRAMA PARA HOXE: feira de artesanía\nDesde as 11.00 horas. Artesanía e letras están ligadas no Couto dende a primeira edición das Festiletras: 39 anos ten a celebración e outros tantos o mercado que, como xa é tradicional, se leva a cabo en xornada de domingo, a última, con diferentes postos. A Xunta de Galicia estará presente nesta cita a través da Fundación Artesanía de Galicia, que patrocina tres obradoiros gratuítos abertos ao público familiar, para iniciarse, de 11.00 a 20.00, na olería, a cestería ou a estampaxe manual. Os talleres serán impartidos por Carlos San Claudio (Vigo), Julia de la Cal (O Porriño) e Sandra Betanzos (Ames), respectivamente.\nespazo deleite e xogos\nPola mañá. Xogos tradicionais para mozos e menos mozos da man do Museo Etnolúdico de Galicia, o Melga de Ponteceso.\nPola mañá e ás 15.00 horas. Os Viqueiras, cos seus cabezudos, serán os encargados de dinamizar musicalmente a mañá no Couto, en formato pasacabanotes. Volveranse dar a iso das 15.00 horas, neste caso cos grupos Os Farrapos e Xa Era Hora.\n14.00 horas. En horario de sesión vermú intervirán Faíscas da Pontraga. A entrada é de balde, ata completar aforo.\n18.15 horas. Concerto con entrada, xestionada a través de ataquilla.com. A sesión vespertina, peche das Festiletras 2021, correrá a cargo de Xosé Lois Romero & Aliboria. Virán, como xa fixeron Fetén e Fetén e Guadi Galego, acompañados de amigos. A organización, cabe recordar, reservou medio cento de entradas para a billeteira do festival.\npremios Bos e xenerosos\n18.00 horas. Terceiro e último galardón que se entregará nesta 39.ª edición das Festiletras. Quique Peón, peza clave da recolleita e posta en valor do folclore tradicional galego, será a persoa recoñecida este domingo.


Mulleres en acción 2019-2020 - Diana Sieira - Mulleres en acción: Violencia zero 2019-2020 - Deputación de Pontevedra\nMulleres en acción 2019-2020 - Diana Sieira - Mulleres en acción: Violencia zero 2019-2020 - Deputación de Pontevedra gl_ES\nTemas / Igualdade / Mulleres en acción. Violencia zero / Mulleres en acción. Violencia zero 2019-2020 / Accións\nXaneiro 2020 - Forcarei\nTítulo da acción: Nós somos protagonistas\nEsta acción xira en torno á vida das e dos adolescentes que realizarán a xornada creativa. Serán protagonistas tanto no obradoiro coma na acción performativa.\nNa xornada creativa abordaremos, usando a comedia como eixe central, diferentes exercicios artísticos que serán disparadores para levar á escena como lles afectan as violencias machistas á súa idade e no seu ecosistema; socialmente, no seu centro de estudos, nas súas familias. Escollerán os seus temas e as súas propias apreciacións sobre estes. Os disparadores serán exercicios de improvisación cómica, parodias de poesías ou cancións, elaboración de textos cómicos, escenas de mimo, performance… sobre bases preparadas previamente por min.\nA representación consistirá nun espectáculo de varietés onde eu soamente intercederei como MC (mestra de cerimonias) para introducirlle e darlle ritmo á gala con pequenos monólogos cómicos relacionados co tema Violencia Zero. Elas e eles representarán aquelas escenas que máis nos gustasen na xornada de creación.\nCV Diana María Sieira Sánchez (Boiro, 1982)\nDiana Sieira é unha todo terreo. Leva subida enriba das táboas desde os 10 anos, e de forma profesional desde os 23. Inqueda por natureza, foi pasando por varias disciplinas, xa na experiencia profesional, xa na súa formación: teatro, canto, improvisación, danza, percusión, cabaret, máscara, clown, monólogo… É nesta última disciplina na que está centrada na actualidade, xirando por toda Galicia co dúo cómico Niñas de la Risa que forma xunto con Ángela Triana.\nFoi gañadora do I Concurso de Monólogos Cómicos en Betanzos (2015) e finalista no IV Concurso de La Tuerka (2013). Tamén ten experiencia na formación en teatro e comedia para nenas, nenos e xente nova.\nAdemais, desde os 25 anos leva en paralelo a súa carreira como produtora. Tamén aí pasou por moitos ámbitos diferentes: televisión, circo, música, teatro, maxia, títeres… Actualmente podemos vela en Luar, na TVG, coordinando e presentando a súa sección de circo.\nEste amplo coñecemento das artes escénicas desde tan diversas áreas de actuación confírelle un perfil amplo e privilexiado á hora de abordar calquera tipo de proxecto, sempre facendo o que máis lle gusta e o que lle dá a vida: ARTE.


Protocolo básico de intervención contra o maltrato infantil no ámbito familiar\n(Actualizado á intervención nos supostos de menores de idade vítimas de violencia de xénero).\nO Pleno do Observatorio da Infancia, órgano dependente da Secretaría de Estado de Servizos Sociais e Igualdade, do Ministerio de Sanidade Servizos Sociais e igualdade, aprobou na súa sesión de 9 de xuño de 2014 a actualización do “Protocolo básico de intervención contra o maltrato infantil”, de 22 de novembro de 2007, ampliándoo aos supostos dos menores expostos á violencia de xénero e incorporando referencias a outras formas de violencia contra as nenas tales como a mutilación xenital feminina ou os matrimonios forzados.\nFroito dun esforzo compartido polo Ministerio de Sanidade, as Comunidades Autónomas e as Entidades que traballan pola infancia, o Observatorio da Infancia impulsou a elaboración deste Protocolo a fin de mellorar a detección precoz do maltrato infantil no ámbito familiar. Ten por obxecto a mejoría da coordinación interinstitucional para obter unha resposta rápida e eficaz ante estas situacións así como mellorar a atención aos menores de idade vítimas de maltrato, evitando a victimización primaria e secundaria que puidesen sufrir durante o proceso de intervención.\nEste protocolo serve como marco de actuación conxunta e integral, dependendo o seu desenvolvemento de cada Comunidade Autónoma. Entre as novidades que incorpora destácase o énfasis no fomento da igualdade e equidad na atención aos nenos e nenas vítimas de violencia no ámbito familiar, así como na identificación das necesidades especiais de nenos con discapacidad física, intelectual, sensorial ou social, ou no seu caso, as dos nenos e as nenas estranxeiros.\nSegundo detállase no texto, os menores e adolescentes que conviven en espazos onde se producen situacións de violencia requiren unha atención específica, xa que son vítimas de maltrato en calquera das súas tipologías, na medida que a experiencia da violencia pode danar o seu desenvolvemento e benestar físico e emocional e require un tratamento adecuado ás súas circunstancias persoais; que tamén ha de realizarse xunto ao proceso de recuperación das súas nais, o que esixe como condición necesaria e prioritaria a coordinación entre os servizos de atención á infancia e os servizos de atención ás mulleres vítimas de violencia de xénero.


Saa: "Si non estamos ao 100% non imos sacar nada" -E.F.F. Rosalia\nHome>>Prensa>>Saa: “Si non estamos ao 100% non imos sacar nada”\n19 Novembro, 2021\tPrensa 67 Visualizaciones\nO técnico azul asegurou que “o noso obxectivo é ir facer un partido serio e competir”.\nMiguel Saa compareceu ante os medios na roda de prensa previa ao partido do domingo. Antes do último adestramento levado a cabo no Municipal de Oira, o técnico azul comentou inicialmente que “O equipo segue traballando ben, elas sempre están con todas as ganas do mundo de que chegue o partido”. Ademais, non quixo falar de favoritismo neste tipo de partidos: “No fútbol, ao final, non hai nada escrito e todos os partidos pódenselle complicar a calquera, pero niso tamén radica o bonito deste deporte”.\n“O noso obxectivo é ir facer un partido serio e competir dentro das nosas posibilidades. Balaidos é un equipo no cal a súa clasificación non reflexa realmente o que son e sabemos que si non estamos ao 100% non imos sacar nada”.\n“O equipo non pode mostrar a actitude do segundo tempo da semana pasada”\nCambio de actitud la semana pasada\n“É certo e comentouno Jonny na roda de prensa. Ao final o equipo ten que buscar unha regularidad no xogo e non pode mostrar dúas caras tan opostas e moito menos a actitude do segundo tempo.”\n“A min ese tipo de actividades, como o concurso de lanzamentos de falta de Deporte, si que parecen que son positivas en canto a romper a monotonía. O único é que dependendo a semana en que se realicen córtanche un pouco máis o programado, pero bo sempre é algo diferente”.\n“Non nos fixamos demasiado en si é a primeira vez que xogaban xuntas ou non. Guiámonos polo traballo semanal e si están connosco as 20 teñen que estar listas para xogar”.\nTags Miguel Saa Previa Roda de prensa Senior Xornada5\nAnterior Continuar crecendo no Municipal de Oira\nSiguiente Sárdoma-Rosalía: esixente partido contra o segundo clasificado


Diferenzas entre revisións de «Polonia» - Wikipedia, a enciclopedia libre\nDiferenzas entre revisións de «Polonia»\nRevisión como estaba o 4 de agosto de 2020 ás 12:29\n1.223 bytes engadidos , hai 1 mes\n→Usos do chan: texto traducido desde a wiki es:Polonia#Usos del suelo\nRevisión como estaba o 4 de agosto de 2020 ás 10:03 (editar)\n(engado imaxe #WPWP and #WPWPWLF)\nRevisión como estaba o 4 de agosto de 2020 ás 12:29 (editar) (desfacer)\n(→Usos do chan: texto traducido desde a wiki es:Polonia#Usos del suelo)\n[[Ficheiro:Biała Ręka Ojcowski PN.jpg|miniatura|esquerda|Vista dos bosques do [[parque nacional Ojców]].]]\nPolonia é o cuarto país máis boscoso de Europa. Os bosques cobren aproximadamente o 30,5% da superficie terrestre de Polonia sobre a base de normas internacionais, e a súa porcentaxe global segue aumentando. Os [[bosque]]s de Polonia son administrados polo programa nacional de reforestación (KPZL), co obxectivo dun aumento da cuberta forestal para así alcanzar o 33% no ano 2050. A riqueza dos bosques de Polonia é máis de dúas veces superior á media europea (con Alemaña e Francia na parte superior), que contén 2.304 millóns de metros cúbicos de árbores. O complexo forestal máis grande de Polonia é a área salvaxe da [[Baixa Silesia]].\nMáis de 1% do territorio de Polonia, 3.145 quilómetros cadrados, está protexido dentro de 23 [[Parque nacional|parques nacionais]]. Outros tres parques nacionais proxéctanse para Masuria, a meseta de Cracovia-Czestochowa, e as [[montañas Beskidy]]. Ademais, os humidais ao longo de lagos e ríos no centro de Polonia están legalmente protexidos, como son as zonas costeiras no norte. Hai máis de 120 áreas designadas como parques naturais, xunto con numerosas reservas naturais e outras áreas protexidas (por exemplo, a [[Rede Natura 2000]]).\nHoxe en día Polonia é un país con perspectivas agrícolas favorables, e máis de dous millóns de granxas privadas. É o principal produtor europeo de [[pataca]]s e [[centeo]] (o segundo maior no mundo para o ano 1989), o maior produtor do mundo de [[triticale]], e un dos produtores máis importantes da [[cebada]], [[avea]], [[remolacha]], [[cogombro]], [[Liño téxtil|liño]] e froitas. É o cuarto maior provedor da Unión Europea de carne de [[porco]], despois de Alemaña, España e Francia. Por outra banda, o goberno segue debatendo unha nova reforma agraria e a procura da opción da poxa de grandes extensións de terras agrícolas de propiedade estatal.\nTraído desde "https://gl.wikipedia.org/wiki/Especial:MobileDiff/5536931"